CELEX: 42021X0828
Language: mt
Date: 2021-05-25 00:00:00
Title: Ir-Regolament Nru 158 tan-NU — Dispożizzjonijiet uniformi dwar l-approvazzjoni ta’ apparati għall-moviment tar-rivers u vetturi bil-mutur fir-rigward tal-għarfien tas-sewwieq dwar utenti vulnerabbli tat-triq wara l-vetturi [2021/828]

25.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 184/20
            
         
      It-testi oriġinali tan-NU/KEE biss għandhom effett ġuridiku skont id-dritt internazzjonali pubbliku. L-istatus u d-data tad-dħul fis-seħħ ta’ dan ir-Regolament jenħtieġ li jiġu ċċekkjati fl-aktar verżjoni reċenti tad-dokument tal-istatus tan-NU/KEE TRANS/WP.29/343, disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html
      
         Ir-Regolament Nru 158 tan-NU — Dispożizzjonijiet uniformi dwar l-approvazzjoni ta’ apparati għall-moviment tar-rivers u vetturi bil-mutur fir-rigward tal-għarfien tas-sewwieq dwar utenti vulnerabbli tat-triq wara l-vetturi [2021/828]
      Data tad-dħul fis-seħħ: l-10 ta’ Ġunju 2021
      Dan id-dokument huwa intiż purament bħala għodda ta’ dokumentazzjoni. It-test awtentiku u legalment vinkolanti huwa: ECE/TRANS/WP.292020/121.
      WERREJ
      REGOLAMENT
      
                  1.
               
               Kamp ta’ applikazzjoni
               
            
                  
                     I.
                  
               
               
                  Apparati għall-Moviment tar-Rivers
               
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Markar
               
            
                  5.
               
               Approvazzjoni
               
            
                  6.
               
               Rekwiżiti
               
            
                  7.
               
               Modifika tat-tip ta’ apparat għall-viżjoni indiretta u estensjoni tal-approvazzjoni tat-tip
               
            
                  8.
               
               Konformità tal-produzzjoni
               
            
                  9.
               
               Penali għan-nuqqas ta’ konformità tal-produzzjoni
               
            
                  10.
               
               Produzzjoni mwaqqfa għalkollox
               
            
                  11.
               
               Ismijiet u indirizzi tas-Servizzi Tekniċi responsabbli għat-twettiq tat-testijiet tal-approvazzjoni, u tal-Awtoritajiet tal-Approvazzjoni tat-Tip
               
            
                  
                     II.
                  
               
               
                  L-installazzjoni ta’ apparati għall-moviment tar-rivers
               
               
            
                  12.
               
               Definizzjonijiet
               
            
                  13.
               
               Applikazzjoni għall-approvazzjoni
               
            
                  14.
               
               Approvazzjoni
               
            
                  15.
               
               Rekwiżiti
               
            
                  16.
               
               Rekwiżiti għas-sistema tal-kamera retroviżur
               
            
                  17.
               
               Rekwiżiti għas-sistemi ta’ detezzjoni
               
            
                  18.
               
               Modifiki tat-tip ta’ vettura u estensjoni tal-approvazzjonijiet
               
            
                  19.
               
               Konformità tal-produzzjoni
               
            
                  20.
               
               Penali għal nuqqas ta’ konformità tal-protezzjoni
               
            
                  21.
               
               Produzzjoni mwaqqfa għalkollox
               
            
                  22.
               
               Ismijiet u indirizzi tas-Servizzi Tekniċi responsabbli għat-twettiq tat-testijiet tal-approvazzjoni, u tal-Awtoritajiet tal-Approvazzjoni tat-Tip
               
            ANNESSI
      
                  1.
               
               Dokument ta’ informazzjoni għall-approvazzjoni tat-tip ta’ apparat għall-moviment tar-rivers
               
            
                  2.
               
               Dokument ta’ informazzjoni għall-approvazzjoni tat-tip ta’ vettura fir-rigward tal-installazzjoni ta’ apparati għall-moviment tar-rivers
               
            
                  3.
               
               Komunikazzjoni li tikkonċerna l-approvazzjoni jew ir-rifjut jew l-estensjoni jew l-irtirar tal-approvazzjoni jew tal-produzzjoni mwaqqfa għalkollox ta’ tip ta’ apparat għall-moviment tar-rivers, skont ir-Regolament Nru 158
               
            
                  4.
               
               Komunikazzjoni li tikkonċerna l-approvazzjoni jew ir-rifjut jew l-estensjoni jew l-irtirar tal-approvazzjoni jew tal-produzzjoni mwaqqfa għalkollox ta’ tip ta’ vettura fir-rigward tal-immuntar ta’ apparati għall-moviment tar-rivers, skont ir-Regolament Nru 158
               
            
                  5.
               
               Arranġament tal-marka tal-approvazzjoni għal apparat għall-viżjoni indiretta
               
            
                  6.
               
               Metodu ta’ ttestjar għad-determinazzjoni tar-riflettività
               
            
                  7.
               
               Il-proċedura biex jiġi ddeterminat ir-raġġ tal-kurvatura “r” tal-wiċċ riflettur ta’ mera
               
            
                  8.
               
               Il-proċedura biex jiġu ddeterminati l-punt “H” u l-angolu effettiv tat-torso għal pożizzjonijiet bilqiegħda fil-vetturi bil-mutur
               
            
                  9.
               
               Metodi ta’ ttestjar għall-kamp viżiv ta’ wara ta’ prossimità mill-qrib
               
            
                  10.
               
               Metodi ta’ ttestjar għas-sistemi ta’ detezzjoni
               
            INTRODUZZJONI (għall-informazzjoni)
      L-għan ta’ dan ir-Regolament huwa li jipprovdi d-dispożizzjonijiet għall-moviment tar-rivers li jikkonċernaw l-għarfien dwar il-prossimità tal-utenti vulnerabbli tat-triq. Ir-Regolament Nru 46 tan-NU jipprovdi d-dispożizzjonijiet għall-viżjoni indiretta tal-vetturi bil-mutur. Dan ir-Regolament jespandi l-viżjoni jew l-għarfien tas-sewwieq għad-direzzjoni ta’ wara tal-vettura meta tkun qed tirriversja. Għalhekk, xi rekwiżiti ta’ dan ir-Regolament jistgħu jiġu ssodisfati minn apparati li jikkonformaw mar-Regolament Nru 46 tan-NU.
      Dan ir-Regolament ma jistax ikopri l-kundizzjonijiet kollha tat-traffiku u l-karatteristiċi tal-infrastruttura kollha fil-proċess tal-approvazzjoni tat-tip; dan ir-Regolament jirrikonoxxi li l-prestazzjonijiet meħtieġa f’dan ir-Regolament ma jistgħux jinkisbu fil-kundizzjonijiet kollha (il-veloċità u l-kundizzjoni tal-vettura, il-kundizzjonijiet tat-temp, u xenarji tat-traffiku, eċċ., jistgħu jaffettwaw il-prestazzjonijiet tas-sistemi).
      1.   KAMP TA’ APPLIKAZZJONI
      Dan ir-Regolament japplika għal:
      
               
                  1.1.
               
               
                  L-approvazzjoni ta’ apparati għas-sikurezza tar-rivers definiti fil-Parti I maħsuba biex jiġu installati f’vetturi tal-kategoriji M u N.
               
            
               
                  1.2.
               
               
                  L-approvazzjoni tal-installazzjoni f’vettura ta’ apparati għas-sikurezza tar-rivers definiti fil-Parti II jekk jiġu installati f’vetturi tal-kategoriji M u N.
               
            
               
                  1.3.
               
               
                  Fuq talba tal-manifattur, il-Partijiet Kontraenti jistgħu jagħtu approvazzjonijiet skont il-Partijiet I u II lil vetturi ta’ kategoriji u oħra lil apparati biex jiġu installati fuq tali vetturi.
               
            
               
                  1.4.
               
               
                  Il-vetturi li ġejjin tal-kategoriji M u N għandhom jiġu eżentati minn dan ir-Regolament:
                  Il-vetturi fejn l-installazzjoni ta’ kwalunkwe apparat għas-sikurezza tar-rivers ma tkunx kompatibbli mal-użu fit-triq tagħhom jistgħu jiġu eżentati parzjalment jew bis-sħiħ minn dan ir-Regolament, soġġetti għad-deċiżjoni tal-Awtorità tal-Approvazzjoni tat-Tip.
               
            
               
                  1.5.
               
               
                  Jekk vettura jkollha diversi apparat(i), il-manifattur għandu jinnomina l-apparat li jissodisfa d-dispożizzjonijiet tar-regolament.
               
            Parti I   Apparati għall-Moviment tar-Rivers
      
      2.   DEFINIZZJONIJIET
      Għall-finijiet ta’ dan ir-Regolament:
      
               
                  2.1.
               
               
                  “Apparati għall-moviment tar-rivers” tfisser apparati maħsuba biex jagħtu viżjoni ċara ta’ wara tal-vettura fil-kampijiet viżivi definiti fil-paragrafu 15.2. Dawn jistgħu jkunu mirja konvenzjonali, Sistema ta’ Kamera Retroviżur jew apparati oħra li jistgħu jippreżentaw informazzjoni dwar il-kamp viżiv lis-sewwieq.
               
            
               
                  2.1.1.
               
               
                  “Apparat retroviżur ta’ prossimità mill-qrib” tfisser apparat li juri l-kamp viżiv definit fil-paragrafu 15.2. ta’ dan ir-Regolament.
               
            
               
                  2.1.2.
               
               
                  “Apparati għall-viżjoni indiretta” tfisser apparati li jippreżentaw informazzjoni dwar il-kampijiet viżivi definiti fil-paragrafu 15.2.
               
            
               
                  2.1.2.1.
               
               
                  
                     “Sistema ta’ Kamera Retroviżur (RVCS
                     )” tfisser kwalunkwe sistema maħsuba biex tagħti stampa tad-dinja ta’ barra u tagħti viżjoni ċara tan-naħa ta’ wara tal-vettura fil-kampijiet viżivi definiti fil-paragrafu 15.2 permezz ta’ kamera.
               
            
               
                  2.1.2.1.1.
               
               
                  “Kuntrast tal-luminanza” tfisser il-proporzjon tal-qawwa tal-luminożità bejn oġġett u l-isfond/il-madwar immedjat tiegħu li jippermetti li l-oġġett jiġi distint mill-isfond/mill-madwar tiegħu. Id-definizzjoni hija f’konformità mad-definizzjoni mogħtija f’ISO 9241-302:2008.
               
            
               
                  2.1.2.1.2.
               
               
                  “Riżoluzzjoni” tfisser l-iżgħar dettall li jista’ jintgħaraf b’sistema ta’ perċezzjoni, jiġifieri pperċepit bħala separat mill-unità kollha ikbar. Ir-riżoluzzjoni tal-għajnejn tal-bniedem hija indikata bħala “akutezza viżiva”.
               
            
               
                  2.1.2.1.3.
               
               
                  “Spettru viżiv” tfisser id-dawl b’tul ta’ mewġa fil-firxa tal-limiti tal-perċezzjoni tal-għajnejn tal-bniedem: 380-780 nm.
               
            
               
                  2.1.2.2.
               
               
                  “Mera retroviżur ta’ prossimità mill-qrib” tfisser kwalunkwe apparat, minbarra apparati bħal periskopji, maħsub biex jagħti viżjoni ċara tan-naħa ta’ wara tal-vettura fil-kampijiet viżivi definiti fil-paragrafu 15.2. permezz ta’ wiċċ riflettur.
               
            
               
                  2.1.2.2.1.
               
               
                  “r” tfisser il-medja tar-raġġi tal-kurvatura mkejla fuq il-wiċċ riflettur, f’konformità mal-metodu deskritt fl-Anness 7.
               
            
               
                  2.1.2.2.2.
               
               
                  “Ir-raġġi prinċipali tal-kurvatura f’punt wieħed fuq il-wiċċ riflettur (ri)” tfisser il-valuri miksuba bl-apparati definiti fl-Anness 7, imkejla fuq l-ark tal-wiċċ riflettur li jgħaddi miċ-ċentru ta’ dan il-wiċċ b’mod parallel mas-segment b, kif definit fil-paragrafu 6.1.2.1.2. ta’ dan ir-Regolament u fuq l-ark b’mod perpendikolari għal dan is-segment.
               
            
               
                  2.1.2.2.3.
               
               
                  “Ir-raġġ tal-kurvatura f’punt wieħed fuq il-wiċċ riflettur (rp
                     )” tfisser il-medja aritmetika tar-raġġi prinċipali tal-kurvatura r
                        i
                      u , jiġifieri:
                  
                     
               
            
               
                  2.1.2.2.4.
               
               
                  “Wiċċ sferiku” tfisser wiċċ, li għandu raġġ kostanti u ugwali fid-direzzjonijiet kollha.
               
            
               
                  2.1.2.2.5.
               
               
                  “Wiċċ asferiku” tfisser wiċċ, li għandu raġġ kostanti biss fi pjan wieħed.
               
            
               
                  2.1.2.2.6.
               
               
                  “Mera asferika” tfisser mera magħmula minn parti sferika u parti asferika, li fiha għandha tiġi mmarkata t-tranżizzjoni tal-wiċċ riflettur mill-parti sferika għall-parti asferika. Il-kurvatura tal-assi ewlieni tal-mera hija ddefinita fis-sistema ta’ koordinati x/y definita mir-raġġ tal-kallotta primarja sferika bi:
                  
                     
                  Fejn:
                  
                              R
                           
                           
                              :
                           
                           
                              raġġ nominali fil-parti sferika
                           
                        
                              k
                           
                           
                              :
                           
                           
                              il-kostant għall-bidla tal-kurvatura
                           
                        
                              a
                           
                           
                              :
                           
                           
                              il-kostant għad-daqs sferiku tal-kallotta primarja sferika
                           
                        
            
               
                  2.1.2.2.7.
               
               
                  “Ċentru tal-wiċċ riflettur” tfisser iċ-ċentru tal-erja viżibbli tal-wiċċ riflettur.
               
            
               
                  2.1.2.2.8.
               
               
                  “Ir-raġġ tal-kurvatura tal-partijiet kostitwenti tal-mera” tfisser ir-raġġ “c” tal-ark taċ-ċirku li jqarreb l-aktar mill-qrib il-forma kurvata tal-parti inkwistjoni.
               
            
               
                  2.1.2.3.
               
               
                  “Apparati oħra għall-viżjoni indiretta” tfisser apparati kif definiti fil-paragrafu 2.1.2. ta’ hawn fuq, fejn il-kamp viżiv ma jinkisibx permezz ta’ mera jew Sistema ta’ Kamera Retroviżur.
               
            
               
                  2.1.3.
               
               
                  “Oġġett ta’ ttestjar” tfisser oġġett ċilindriku b’għoli ta’ 0,8 m u b’dijametru ta’ 0,30 m.
               
            
               
                  2.1.4.
               
               
                  “Kamp viżiv” tfisser it-taqsima tal-ispazju tridimensjonali ’il fuq mil-livell tal-art li hija mmonitorjata bl-għajnuna ta’ apparat għall-viżjoni indiretta. Sakemm ma jkunx iddikjarat mod ieħor, dan huwa bbażat fuq il-viżjoni offruta minn apparat u/jew minn apparati oħrajn għajr il-mirja. Dan jista’ jkun limitat mid-distanza ta’ detezzjoni rilevanti li tikkorrispondi għall-oġġett ta’ ttestjar.
               
            
               
                  2.1.5.
               
               
                  
                     “Sistema ta’ Detezzjoni” tfisser sistema li tuża sinjali li jippermettu lis-sewwieq jidentifika oġġetti fiż-żona maġenb il-vettura.
               
            
               
                  2.1.5.1.
               
               
                  
                     “Informazzjoni akustika” tfisser informazzjoni li tingħata permezz ta’ sinjali tas-smigħ ipprovduti minn sistema ta’ detezzjoni kif definit fil-paragrafu 2.1.5. ta’ hawn fuq biex is-sewwieq ikun jista’ jidentifika oġġetti fiż-żona maġenb il-vettura.
               
            
               
                  2.1.5.2.
               
               
                  
                     “Informazzjoni ottika” tfisser informazzjoni li tuża sinjali ottiċi pprovduti minn sistema ta’ detezzjoni kif definit fil-paragrafu 2.1.5. ta’ hawn fuq biex is-sewwieq ikun jista’ jidentifika oġġetti fiż-żona maġenb il-vettura.
               
            
               
                  2.1.5.3.
               
               
                  
                     “Informazzjoni tattili” tfisser informazzjoni li tuża sinjali tattili pprovduti minn sistema ta’ detezzjoni kif definit fil-paragrafu 2.1.5. ta’ hawn fuq biex is-sewwieq ikun jista’ jidentifika oġġetti fiż-żona maġenb il-vettura.
               
            
               
                  2.1.6.
               
               
                  “Kamp ta’ detezzjoni” tfisser it-taqsima tal-ispazju tridimensjonali ’l fuq mil-livell tal-art li hija mmonitorjata bl-għajnuna ta’ sistema ta’ detezzjoni.
               
            
               
                  2.2.
               
               
                  “Tip ta’ apparat għas-Sikurezza tar-Rivers” tfisser apparati li ma jvarjawx fir-rigward tal-karatteristiċi essenzjali li ġejjin:
                  
                              (a)
                           
                           
                              Id-disinn tal-apparat li jinkludi, jekk rilevanti, it-twaħħil mal-karozzerija;
                           
                        
                              (b)
                           
                           
                              Fil-każ ta’ mirja, il-forma, id-dimensjonijiet u r-raġġ tal-kurvatura tal-wiċċ riflettur tal-mera;
                           
                        
                              (c)
                           
                           
                              Fil-każ ta’ Sistema ta’ Kamera Retroviżur, il-kamp viżiv, l-ingrandiment.
                           
                        
                              (d)
                           
                           
                              Fil-każ ta’ sistemi ta’ detezzjoni, it-tip ta’ sensur, it-tip ta’ sinjal ta’ informazzjoni.
                           
                        
            3.   APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta’ tip ta’ apparat għall-viżjoni indiretta għandha titressaq mid-detentur tal-isem jew tal-marka kummerċjali jew mir-rappreżentant tiegħu rikonoxxut uffiċjalment.
               
            
               
                  3.2.
               
               
                  Mudell tad-dokument ta’ informazzjoni huwa ppreżentat fl-Anness 1.
               
            
               
                  3.3.
               
               
                  Għal kull tip ta’ apparat għall-viżjoni indiretta, l-applikazzjoni għandha tkun akkumpanjata minn tliet kampjuni tal-partijiet.
               
            
               
                  3.4.
               
               
                  L-RVCS għandha tiġi pprovduta mill-applikant bid-dokumenti li ġejjin:
                  
                              (a)
                           
                           
                              L-ispeċifikazzjoni teknika tal-RVCS; u
                           
                        
                              (b)
                           
                           
                              Il-manwal tal-operatur.
                           
                        
            4.   MARKAR
      
               
                  4.1.
               
               
                  Il-kampjuni tal-apparati għall-viżjoni indiretta sottomessi għall-approvazzjoni għandu jkollhom fuqhom l-isem kummerċjali jew il-marka tal-manifattur; din il-marka għandha tkun tista’ tinqara b’mod ċar u ma tkunx tista’ titħassar.
               
            
               
                  4.2.
               
               
                  Kull apparat għall-viżjoni indiretta għandu jkollu, fuq mill-inqas wieħed mill-komponenti ewlenin, spazju kbir biżżejjed biex jakkomoda l-marka tal-approvazzjoni, li għandha tkun tista’ tinqara; dan l-ispazju għandu jintwera fuq id-disinni msemmija fl-Anness 1. Il-marka tal-approvazzjoni għandha tkun tista’ tinqara wkoll meta l-apparat jiġi mmuntat fuq il-vettura bl-eċċezzjoni tas-Sistema ta’ Kamera Retroviżur kif definit fil-paragrafu 2.1.2. jew ta’ sistema ta’ detezzjoni kif definit fil-paragrafu 2.1.5. Komponenti oħra tal-apparat għandu jkollhom mezz ta’ identifikazzjoni. Fil-każ ta’ spazju limitat għall-marka/marki tal-approvazzjoni, għandhom jiġu pprovduti mezzi oħra ta’ identifikazzjoni li jikkollegawhom mal-marka tal-approvazzjoni.
               
            5.   APPROVAZZJONI
      
               
                  5.1.
               
               
                  Jekk il-kampjuni sottomessi għall-approvazzjoni jissodisfaw ir-rekwiżiti tal-paragrafu 6 ta’ dan ir-Regolament, għandha tingħata l-approvazzjoni tat-tip rilevanti ta’ apparat għall-viżjoni indiretta.
               
            
               
                  5.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ ċifri tiegħu (fil-preżent, 00) għandhom jindikaw is-serje ta’ emendi li jinkorporaw l-aktar emendi tekniċi ewlenin reċenti li jkunu saru għar-Regolament meta tkun inħarġet l-approvazzjoni. L-istess Parti Kontraenti ma għandhiex tagħti l-istess numru lil tip ieħor ta’ apparat għall-viżjoni indiretta.
               
            
               
                  5.3.
               
               
                  L-avviż tal-approvazzjoni jew tar-rifjut jew tal-estensjoni jew tal-irtirar tal-approvazzjoni jew ta’ produzzjoni mwaqqfa għalkollox ta’ tip ta’ apparat għall-viżjoni indiretta skont dan ir-Regolament għandu jiġi kkomunikat lill-Partijiet għall-Ftehim li japplikaw dan ir-Regolament, permezz ta’ formola li tikkonforma mal-mudell fl-Anness 3 ta’ dan ir-Regolament.
               
            
               
                  5.4.
               
               
                  Fuq mill-inqas wieħed mill-komponenti ewlenin, għandu jkun hemm imwaħħla b’mod li jidher sew u fl-ispazju msemmi fil-paragrafu 4.2. ta’ hawn fuq, ma’ kull apparat għall-viżjoni indiretta, li jikkonforma ma’ tip approvat skont dan ir-Regolament, flimkien mal-marka preskritta fil-paragrafu 4.1. ta’ hawn fuq, marka tal-approvazzjoni internazzjonali li tikkonsisti minn:
               
            
               
                  5.4.1.
               
               
                  Ċirku madwar l-ittra “E” segwit minn dawn:
                  
                              (a)
                           
                           
                              In-numru li jiddistingwi l-pajjiż li jkun ta l-approvazzjoni; (1) u
                           
                        
                              (b)
                           
                           
                              In-numru ta’ dan ir-Regolament, segwit bl-ittra “R”, b’sing u bin-numru tal-approvazzjoni.
                           
                        
            
               
                  5.5.
               
               
                  Il-marka tal-approvazzjoni u s-simbolu/simboli addizzjonali għandhom ikunu jistgħu jinqraw b’mod ċar u ma jitħassrux.
               
            
               
                  5.6.
               
               
                  L-Anness 5 ta’ dan ir-Regolament juri eżempju tal-arranġament tal-marka tal-approvazzjoni u s-simbolu addizzjonali msemmija qabel.
               
            6.   REKWIŻITI
      
               
                  6.1.
               
               
                  Mirja retroviżuri ta’ prossimità mill-qrib
               
            
               
                  6.1.1.
               
               
                  Speċifikazzjonijiet ġenerali
               
            
               
                  6.1.1.1.
               
               
                  Il-mirja kollha jistgħu jkunu aġġustabbli.
               
            
               
                  6.1.2.
               
               
                  Speċifikazzjonijiet speċjali
               
            
               
                  6.1.2.1.
               
               
                  Dimensjonijiet
               
            
               
                  6.1.2.1.1.
               
               
                  Il-kontorni tal-wiċċ riflettur għandhom ikunu ta’ għamla ġeometrika sempliċi u d-dimensjonijiet tiegħu għandhom ikunu tali li l-mera tipprovdi l-kamp viżiv speċifikat fil-paragrafu 15.2. ta’ dan ir-Regolament.
               
            
               
                  6.1.2.1.2.
               
               
                  Id-dimensjonijiet tal-wiċċ riflettur għandhom ikunu tali li jkun possibbli li jiddaħħal fuqu:
                  
                              (a)
                           
                           
                              Rettangolu ta’ 40 mm għoli li t-tul bażi tiegħu, imkejjel f’mm, ikollu l-valur “a”;
                           
                        
                              (b)
                           
                           
                              Segment li jkun parallel mal-għoli tar-rettangolu u li t-tul tiegħu, espress f’mm, ikollu l-valur “b”.
                           
                        
            
               
                  6.1.2.2.
               
               
                  Wiċċ riflettur u koeffiċjenti ta’ riflessjoni
               
            
               
                  6.1.2.2.1.
               
               
                  Il-wiċċ riflettur ta’ mera għandu jkun ċatt jew konvess sferikament. Il-mirja ta’ barra jistgħu jkunu mgħammra b’parti asferika addizzjonali sakemm il-mera ewlenija tissodisfa r-rekwiżiti tal-kamp viżiv indirett.
               
            
               
                  6.1.2.2.2.
               
               
                  Differenzi bejn ir-raġġi tal-kurvatura tal-mirja
               
            
               
                  6.1.2.2.2.1.
               
               
                  Id-differenza bejn ri jew r’i, u rp f’kull punt ta’ referenza ma għandhiex taqbeż 0,15 r.
               
            
               
                  6.1.2.2.2.2.
               
               
                  Id-differenza bejn kwalunkwe wieħed mir-raġġi ta’ kurvatura (rp1, rp2, u rp3) u r ma għandhiex taqbeż 0,15 r.
               
            
               
                  6.1.2.2.2.3.
               
               
                  Meta r ma jkunx inqas minn 3 000 mm, il-valur ta’ 0,15 r ikkwotat fil-paragrafi 6.1.2.2.2.1. u 6.1.2.2.2.2. ta’ hawn fuq jiġi sostitwit b’0,25 r.
               
            
               
                  6.1.2.2.3.
               
               
                  Il-valur tal-koeffiċjent normali tar-riflessjoni, kif determinat skont il-metodu deskritt fl-Anness 6, ma għandux ikun inqas minn 40 fil-mija.
                  Fil-każ tal-uċuħ li jirriflettu bi grad varjabbli ta’ riflessjoni, il-pożizzjoni “ta’ matul il-jum” għandha tippermetti li jiġu rikonoxxuti l-kuluri tas-sinjali użati għat-traffiku fit-triq. Il-valur tal-koeffiċjent normali tar-riflessjoni fil-pożizzjoni ta’ “billejl” ma għandux ikun inqas minn 4 fil-mija.
               
            
               
                  6.1.2.2.4.
               
               
                  Il-wiċċ riflettur għandu jżomm il-karatteristiċi stabbiliti fil-paragrafu 6.1.2.2.3. ta’ hawn fuq minkejja esponiment fit-tul għal kundizzjonijiet tat-temp avversi fl-użu normali.
               
            
               
                  6.2.
               
               
                  Apparati retroviżur ta’ prossimità mill-qrib għall-viżjoni indiretta għajr il-mirja
               
            
               
                  6.2.1.
               
               
                  Rekwiżiti ġenerali
               
            
               
                  6.2.1.1.
               
               
                  L-effettività tal-RVCS u ta’ apparati oħra li jappoġġaw il-viżjoni tan-naħa ta’ wara ta’ prossimità mill-qrib ma għandhiex tiġi affettwata b’mod avvers minn kampijiet manjetiċi jew elettriċi. Dan għandu jintwera b’konformità mar-rekwiżiti tekniċi u mad-dispożizzjonijiet tranżizzjonali tar-Regolament Nru 10 tan-NU, tas-serje 05 ta’ emendi jew kwalunkwe serje ta’ emendi aktar tard.
               
            7.   MODIFIKA TAT-TIP TA’ APPARAT GĦALL-MOVIMENT TAR-RIVERS U ESTENSJONI TAL-APPROVAZZJONI TAT-TIP
      
               
                  7.1.
               
               
                  Kull modifika għal tip eżistenti ta’ apparat għall-viżjoni indiretta inkluża l-konnessjoni tiegħu mal-karozzerija għandha tiġi nnotifikata lill-Awtorità tal-Approvazzjoni tat-Tip li tkun approvat it-tip ta’ apparat għall-viżjoni indiretta. Imbagħad, l-Awtorità tal-Approvazzjoni tat-Tip għandha jew:
                  
                              (a)
                           
                           
                              Tiddeċiedi, f’konsultazzjoni mal-manifattur, li għandha tinħareġ approvazzjoni tat-tip ġdida; jew
                           
                        
                              (b)
                           
                           
                              Tapplika l-proċedura li tinsab fil-paragrafu 7.1.1. (Reviżjoni) u, jekk ikun applikabbli, il-proċedura li tinsab fil-paragrafu 7.1.2. (Estensjoni).
                           
                        
            
               
                  7.1.1.
               
               
                  Reviżjoni
                  Meta d-dettalji rreġistrati fil-folder ta’ informazzjoni jkunu nbidlu u l-Awtorità tal-Approvazzjoni tat-Tip tqis li l-modifiki li saru mhumiex probabbli li se jkollhom effett avvers apprezzabbli u li fi kwalunkwe każ l-apparat għall-viżjoni indiretta xorta jissodisfa r-rekwiżiti, il-modifika għandha tiġi ddeżinjata bħala “reviżjoni”.
                  F’dan il-każ, l-Awtorità tal-Approvazzjoni tat-Tip għandha toħroġ il-paġni riveduti tal-folder ta’ informazzjoni kif meħtieġ, u timmarka kull paġna riveduta biex turi b’mod ċar in-natura tal-modifika u d-data tal-ħruġ mill-ġdid. Verżjoni konsolidata u aġġornata tal-folder ta’ informazzjoni, flimkien ma’ deskrizzjoni dettaljata tal-modifika, għandha titqies li tissodisfa dan ir-rekwiżit.
               
            
               
                  7.1.2.
               
               
                  Estensjoni
                  Il-modifika għandha tiġi deżinjata “estensjoni” jekk, minbarra l-bidla fid-dettalji reġistrati fil-folder ta’ informazzjoni;
                  
                              (a)
                           
                           
                              Ikunu meħtieġa aktar spezzjonijiet jew testijiet; jew
                           
                        
                              (b)
                           
                           
                              Tkun inbidlet xi informazzjoni fid-dokument ta’ komunikazzjoni (bl-eċċezzjoni ta’ partijiet mehmuża miegħu); jew
                           
                        
                              (c)
                           
                           
                              L-approvazzjoni għal serje ta’ emendi aktar tard tintalab wara d-dħul fis-seħħ tiegħu.
                           
                        
            
               
                  7.2.
               
               
                  Il-konferma jew ir-rifjut tal-approvazzjoni, li tispeċifika l-bidliet, għandha tiġi kkomunikata lill-Partijiet għall-Ftehim li japplikaw dan ir-Regolament permezz tal-proċedura speċifikata fil-paragrafu 5.3. ta’ hawn fuq. Barra minn hekk, l-indiċi tal-pakkett ta’ informazzjoni, mehmuż mad-dokument ta’ komunikazzjoni, għandu jiġi emendat kif meħtieġ biex jindika d-data tar-reviżjoni jew l-estensjoni l-aktar reċenti.
               
            
               
                  7.3.
               
               
                  L-Awtorità tal-Approvazzjoni tat-Tip li toħroġ l-estensjoni tal-approvazzjoni għandha tagħti numru tas-serje lil kull formola ta’ komunikazzjoni li ssir għal estensjoni bħal din.
               
            8.   KONFORMITÀ TAL-PRODUZZJONI
      
               
                  8.1.
               
               
                  Il-proċedura tal-konformità tal-produzzjoni għandha tkun konformi ma’ dawk stabbiliti fl-Iskeda 1 tal-Ftehim (E/ECE/TRANS/505/Rev.3).
               
            
               
                  8.2.
               
               
                  Kull apparat għall-viżjoni indiretta approvat skont dan ir-Regolament għandu jkun immanifatturat b’tali mod li jkun konformi mat-tip approvat billi jiġu ssodisfati r-rekwiżiti stabbiliti fil-paragrafu 6. ta’ hawn fuq.
               
            9.   PENALI GĦAL NUQQAS TA’ KONFORMITÀ TAL-PRODUZZJONI
      
               
                  9.1.
               
               
                  L-approvazzjoni mogħtija fir-rigward ta’ tip ta’ apparat għall-viżjoni indiretta skont dan ir-Regolament tista’ tiġi rtirata jekk ma jkunx hemm konformità mar-rekwiżit stabbilit fil-paragrafu 8.1. ta’ hawn fuq jew jekk it-tip ta’ apparat għall-viżjoni indiretta ma jkunx issodisfa r-rekwiżiti preskritti fil-paragrafu 8.2. ta’ hawn fuq.
               
            
               
                  9.2.
               
               
                  Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat qabel, din għandha tavża minnufih lill-Partijiet Kontraenti l-oħra li japplikaw dan ir-Regolament dwar dan permezz ta’ kopja tal-formola ta’ komunikazzjoni li jkollha miktub fl-aħħar b’ittri kbar, l-annotazzjoni ffirmata u datata “APPROVAZZJONI RTIRATA”.
               
            10.   PRODUZZJONI MWAQQFA GĦALKOLLOX
      Jekk id-detentur tal-approvazzjoni jwaqqaf għalkollox il-manifattura ta’ tip ta’ apparat għall-viżjoni indiretta approvat f’konformità ma’ dan ir-Regolament, huwa għandu jinforma b’dan lill-Awtorità tal-Approvazzjoni tat-Tip li tkun tat l-approvazzjoni. Meta tirċievi l-komunikazzjoni rilevanti, l-Awtorità għandha tinforma b’dan lill-Partijiet l-oħra għall-Ftehim li japplikaw dan ir-Regolament, permezz ta’ kopja tal-formola tal-approvazzjoni li jkollha miktub fl-aħħar, b’ittri kbar, l-annotazzjoni ffirmata u datata “PRODUZZJONI MWAQQFA GĦALKOLLOX”.
      11.   ISMIJIET U INDIRIZZI TAS-SERVIZZI TEKNIĊI RESPONSABBLI GĦAT-TWETTIQ TAT-TESTIJIET TAL-APPROVAZZJONI, U TAL-AWTORITAJIET TAL-APPROVAZZJONI TAT-TIP
      Il-Partijiet Kontraenti għall-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli għat-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li jagħtu l-approvazzjoni, u lil min għandhom jintbagħtu l-formoli li jiċċertifikaw l-approvazzjoni jew ir-rifjut jew l-estensjoni, jew l-irtirar tal-approvazzjoni, maħruġa f’pajjiżi oħra.
      Parti II   L-installazzjoni ta’ apparati għall-moviment tar-rivers
      
      12.   DEFINIZZJONIJIET
      Għall-fini ta’ dan ir-Regolament:
      
               
                  12.1.
               
               
                  “Punti okulari tas-sewwieq” tfisser żewġ punti 65 mm ’il bogħod minn xulxin u 635 mm vertikalment ’il fuq mill-punt R tas-sit tas-sewwieq kif definit fl-Anness 8. Il-linja dritta li tgħaqqad dawn iż-żewġ punti tgħaddi b’mod perpendikolari mal-pjan medjan lonġitudinali vertikali tal-vettura. Iċ-ċentru tas-segment li jgħaqqad iż-żewġ punti okulari jinsab fi pjan lonġitudinali vertikali li għandu jgħaddi minn ġoċ-ċentru tal-pożizzjoni bilqiegħda ddeżinjata tas-sewwieq, kif speċifikat mill-manifattur tal-vettura.
               
            
               
                  12.2.
               
               
                  “Viżjoni ambinokulari” tfisser il-kamp viżiv totali miksub mis-superimpożizzjoni tal-kampijiet monokulari tal-għajn tal-lemin u tal-għajn tax-xellug (ara l-Illustrazzjoni 2 ta’ hawn taħt).
                  
                     
                  
                              E
                           
                           
                              =
                           
                           
                              mera retroviżur ta’ ġewwa
                           
                        
                              OD
                           
                           
                              =
                           
                           
                              għajnejn is-sewwieq
                           
                        
                              OE
                           
                           
                              =
                           
                           
                              għajnejn is-sewwieq
                           
                        
                              ID
                           
                           
                              =
                           
                           
                              immaġnijiet monokulari virtwali
                           
                        
                              IE
                           
                           
                              =
                           
                           
                              immaġnijiet monokulari virtwali
                           
                        
                              I
                           
                           
                              =
                           
                           
                              immaġni ambinokulari virtwali
                           
                        
                              A
                           
                           
                              =
                           
                           
                              angolu tal-viżjoni tal-għajn tax-xellug
                           
                        
                              B
                           
                           
                              =
                           
                           
                              angolu tal-viżjoni tal-għajn tal-lemin
                           
                        
                              C
                           
                           
                              =
                           
                           
                              angolu binokulari tal-viżjoni
                           
                        
                              D
                           
                           
                              =
                           
                           
                              angolu ambinokulari tal-viżjoni
                           
                        
            
               
                  12.3.
               
               
                  “Tip ta’ vettura fir-rigward tal-għarfien tas-sewwieq dwar utenti vulnerabbli tat-triq wara l-vetturi” tfisser vetturi bil-mutur li huma identiċi fir-rigward tal-karatteristiċi bażiċi li ġejjin:
               
            
               
                  12.3.1.
               
               
                  Tip ta’ apparat għall-moviment tar-rivers;
               
            
               
                  12.3.2.
               
               
                  Il-karatteristiċi tal-karozzerija li jnaqqsu l-kamp viżiv;
               
            
               
                  12.3.3.
               
               
                  Il-koordinati tal-punt R (fejn ikun applikabbli);
               
            
               
                  12.3.4.
               
               
                  Il-pożizzjonijiet preskritti, u l-marki tal-approvazzjoni tat-tip ta’ apparati obbligatorji u (jekk installati) fakultattivi għall-viżjoni indiretta.
               
            
               
                  12.4.
               
               
                  “Vetturi tal-kategoriji M1, M2, M3, N1, N2 u N3
                     ” tfisser dawk definiti fir-Riżoluzzjoni Konsolidata dwar il-Kostruzzjoni tal-Vetturi (R.E.3), (dokument ECE/TRANS/WP.29/78/Rev.6).
               
            
               
                  12.5.
               
               
                  “Punt ta’ referenza okulari” tfisser il-punt tan-nofs bejn il-punti okulari tas-sewwieq.
               
            
               
                  12.6.
               
               
                  “Avveniment ta’ rivers” tfisser ammont ta’ ħin mill-bidu u mit-tmiem tal-moviment tar-rivers kif deskritt f’15.1.1. f’dan ir-Regolament.
               
            
               
                  12.7.
               
               
                  “Il-punti okulari tas-sewwieq meta jħares lura” tfisser żewġ punti li jinsabu 96 mm lonġitudinali lura, 158 mm orizzontalment ġewwa d-direzzjoni taċ-ċentru tal-vettura u 6 mm vertikalment ’il fuq mill-“punti okulari tas-sewwieq” deskritti fil-paragrafu 12.1.
               
            
               
                  12.8.
               
               
                  “Modalità attiva tal-vettura” tfisser il-modalità tal-vettura meta:
                  Is-sistema tal-motopropulsjoni tmexxi l-vettura, mar-rilaxx tas-sistema tal-brejk u f’xi każijiet bl-applikazzjoni ta’ pressjoni fuq il-pedala tal-aċċelleratur (jew l-attivazzjoni ta’ kontroll ekwivalenti).
               
            13.   APPLIKAZZJONI GĦALL-APPROVAZZJONI
      
               
                  13.1.
               
               
                  L-applikazzjoni għall-approvazzjoni ta’ tip ta’ vettura fir-rigward tal-installazzjoni ta’ apparati għall-viżjoni indiretta għandha titressaq mill-manifattur tal-vettura jew mir-rappreżentant tiegħu rikonoxxut kif xieraq.
               
            
               
                  13.2.
               
               
                  Mudell tad-dokument ta’ informazzjoni huwa ppreżentat fl-Anness 2.
               
            
               
                  13.3.
               
               
                  Vettura rappreżentattiva tat-tip ta’ vettura li għandha tiġi approvata għandha tiġi sottomessa lis-Servizz Tekniku responsabbli għat-twettiq tat-testijiet tal-approvazzjoni.
               
            
               
                  13.4.
               
               
                  L-Awtorità tal-Approvazzjoni tat-Tip għandha tivverifika l-eżistenza ta’ arranġamenti sodisfaċenti biex jiġu żgurati kontrolli effettivi tal-konformità tal-produzzjoni qabel tingħata l-approvazzjoni tat-tip.
               
            
               
                  13.5.
               
               
                  L-RVCS għandha tiġi pprovduta mill-applikant bid-dokumenti li ġejjin:
                  
                              (a)
                           
                           
                              L-ispeċifikazzjoni teknika tal-RVCS;
                           
                        
                              (b)
                           
                           
                              Il-manwal tal-operatur.
                           
                        
            14.   APPROVAZZJONI
      
               
                  14.1.
               
               
                  Jekk it-tip ta’ vettura sottomess għall-approvazzjoni f’konformità mal-paragrafu 13. ta’ hawn fuq jissodisfa r-rekwiżiti tal-paragrafu 15. ta’ dan ir-Regolament, għandha tingħata l-approvazzjoni.
               
            
               
                  14.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ ċifri tiegħu (fil-preżent, 00) għandhom jindikaw is-serje ta’ emendi li jinkorporaw l-aktar emendi reċenti jew dawk tekniċi li jkunu saru lir-Regolament meta tkun inħarġet l-approvazzjoni. L-istess Parti Kontraenti ma għandhiex tassenja l-istess numru lil tip ieħor ta’ vettura.
               
            
               
                  14.3.
               
               
                  L-avviż tal-approvazzjoni jew tar-rifjut jew tal-estensjoni jew taċ-ċaħda tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet għall-Ftehim li japplikaw dan ir-Regolament permezz ta’ formola li tkun konformi mal-mudell fl-Anness 4 ta’ dan ir-Regolament.
               
            15.   REKWIŻITI
      
               
                  15.1.
               
               
                  Ġenerali
                  Għall-fini ta’ dan ir-Regolament, il-vettura għandha tissodisfa r-rekwiżiti li ġejjin:
                  Matul avveniment ta’ rivers, s-sewwieq għandu jiġi pprovdut b’tal-inqas mezz wieħed ta’ viżjoni jew ta’ għarfien.
                  Il-mezzi ta’ viżjoni jipprovdu kamp retroviżur ta’ prossimità mill-qrib kif definit fil-paragrafu 15.2 ta’ hawn taħt. Mezzi possibbli huma:
                  
                              (a)
                           
                           
                              Viżjoni diretta,
                           
                        
                              (b)
                           
                           
                              Apparati approvati skont ir-Regolament Nru 46 tan-NU,
                           
                        
                              (c)
                           
                           
                              Mera Retroviżur ta’ Prossimità mill-Qrib li tikkonforma ma’ dan ir-Regolament,
                           
                        
                              (d)
                           
                           
                              Sistema ta’ Kamera Retroviżur li tikkonforma ma’ dan ir-Regolament.
                           
                        Il-Mezzi ta’ Għarfien jipprovdu informazzjoni għajr il-viżjoni għall-kamp ta’ detezzjoni kif definit fil-paragrafu 15.3 ta’ hawn taħt. Mezzi possibbli huma:
                  
                              (a)
                           
                           
                              Sistema ta’ Detezzjoni li tikkonforma ma’ dan ir-Regolament.
                           
                        
            
               
                  15.1.1.
               
               
                  L-avveniment ta’ rivers jibda meta l-vettura tkun fil-Modalità attiva tal-vettura u s-selettur tad-direzzjoni tal-vettura jitqiegħed mill-modalità ta’ quddiem, parkeġġ jew newtrali fir-rivers mis-sewwieq jew minn sistema, u jintemm meta tiġi ssodisfata waħda mill-kundizzjonijiet ta’ moviment ’il quddiem li ġejjin, skont l-għażla tal-manifattur:
                  
                              (a)
                           
                           
                              Veloċità ta’ ≤ 16 km/h (inkluż 0 km/h), jew
                           
                        
                              (b)
                           
                           
                              Distanza vvjaġġata ≤ 10 metri (inklużi 0 metri), jew
                           
                        
                              (c)
                           
                           
                              Durata kontinwa ta’ ≤ 10 sekondi (inklużi 0 sekondi), jew
                           
                        
                              (d)
                           
                           
                              Is-selettur tad-direzzjoni tal-vettura ma jkunx fuq ir-rivers.
                           
                        
            
               
                  15.2.
               
               
                  Kamp Viżiv Retroviżur ta’ Prossimità mill-Qrib
                  Il-kamp viżiv għandu jkun limitat mill-pjani li ġejjin:
                  
                              (a)
                           
                           
                              Pjan vertikali trasversali li jgħaddi minn punt 0,3 m mill-aktar punt ’il barra tan-naħa ta’ wara tal-vettura;
                           
                        
                              (b)
                           
                           
                              Pjan vertikali trasversali li jgħaddi minn punt 3,5 m wara l-punt l-aktar ’il barra tan-naħa ta’ wara tal-vettura;
                           
                        
                              (c)
                           
                           
                              Żewġ pjani vertikali lonġitudinali paralleli mal-pjan medjan vertikali lonġitudinali li jgħaddi mill-punt l-aktar ’il barra ta’ kull naħa tal-vettura.
                              L-għoli tal-kamp viżiv huwa ddefinit f’disa’ pożizzjonijiet fil-limiti tal-kamp viżiv b’oġġetti ta’ ttestjar b’għoli ta’ 0,8 m u b’dijametru ta’ 0,3 m li jinsabu fuq il-pjan tal-art kif definit fl-Illustrazzjoni 3 ta’ hawn taħt:
                           
                        
                     
               
            
               
                  15.2.1.
               
               
                  Rekwiżiti
                  Meta jiġi ttestjat skont il-kundizzjonijiet definiti fl-Anness 9, ir-rekwiżit għall-kamp viżiv ta’ wara ta’ prossimità mill-qrib għandu jitqies bħala ssodisfat jekk il-kamp viżiv definit ikun jista’ jidher:
                  
                              (a)
                           
                           
                              Għall-oġġetti ta’ ttestjar fl-ewwel ringiela (L-oġġetti ta’ ttestjar A, B, u C):
                              Erja ta’ 0,15 m × 0,15 m jew in-naħa ta’ fuq tal-oġġett ta’ ttestjar għandha tkun viżibbli tal-inqas pożizzjoni waħda fuq kull oġġett ta’ ttestjar.
                           
                        
                              (b)
                           
                           
                              Għall-oġġetti ta’ ttestjar fit-tieni ringiela (Oġġetti ta’ ttestjar D, E, u F) u t-tielet ringiela (Oġġetti ta’ ttestjar G, H, u I);
                              Għandu jidher l-oġġett ta’ ttestjar kollu.
                           
                        
            
               
                  15.2.1.1.
               
               
                  Permezz tal-viżjoni diretta mill-punti okulari tas-sewwieq meta jħares lura; jew
               
            
               
                  15.2.1.2.
               
               
                  Permezz tal-viżjoni diretta mill-punti okulari tas-sewwieq meta jħares lura flimkien ma’ mera retroviżur ta’ prossimità mill-qrib installata fuq in-naħa ta’ wara tal-vettura li tappoġġa din il-viżjoni diretta; jew
               
            
               
                  15.2.1.3.
               
               
                  Permezz ta’ apparat ta’ viżjoni indiretta (mera jew CMS jew oħrajn) approvat skont ir-Regolament Nru 46 tan-NU; jew
               
            
               
                  15.2.1.4.
               
               
                  Permezz ta’ apparat ta’ viżjoni indiretta (mera jew RVCS jew oħrajn) li jikkonforma ma’ dan ir-Regolament; jew
               
            
               
                  15.2.1.5.
               
               
                  Permezz ta’ sistema ta’ detezzjoni li tikkonforma ma’ dan ir-Regolament ħlief għall-kamp ta’ detezzjoni (eż. medda qasira ħafna); jew
               
            
               
                  15.2.1.6.
               
               
                  Permezz ta’ kombinament ta’ apparati tal-paragrafi 15.2.1.3, 15.2.1.4. u 15.2.1.5. ħlief kombinament ta’ RVCS u mera/mirja jew mera retroviżur ta’ prossimità mill-qrib.
               
            
               
                  15.2.1.7.
               
               
                  L-għażliet 15.2.1.1 u 15.2.1.2 japplikaw biss għall-kategoriji ta’ vetturi M1 u N1, meta d-distanza bejn il-punt okulari tas-sewwieq meta jħares lura lejn in-naħa ta’ wara tal-vettura ma taqbiżx l-2 000 mm u meta l-vettura jkollha ringiela waħda bilqiegħda.
               
            
               
                  15.2.2.
               
               
                  Il-kamp viżiv ta’ wara ta’ prossimità mill-qrib għandu jiġi stabbilit permezz ta’ viżjoni ambinokulari, bl-għajnejn ikunu fil-“punti okulari tas-sewwieq” kif definit fil-paragrafu 12.1. ta’ hawn fuq. Il-kampijiet viżivi għandhom jiġu ddeterminati meta l-vettura tkun f’kundizzjoni ta’ sewqan kif definit fir-Riżoluzzjoni konsolidata dwar il-Kostruzzjoni tal-vetturi (R.E.3) (ECE/TRANS/WP.29/78/Rev.6, para. 2.2.5.4.), kif ukoll għall-vetturi M1 u N1 b’passiġġier wieħed fuq is-sit ta’ quddiem (75 kg). Meta jiġi stabbilit minn ġot-twieqi, il-ħġieġ għandu jkollu fattur totali ta’ trażmissjoni tad-dawl skont l-Anness 24 tar-Regolament Nru 43 tan-NU.
                  F’każ ta’ viżjoni diretta mill-punti okulari tas-sewwieq meta jħares lura, il-pożizzjoni vertikali tal-headrests tas-sits ta’ wara għandha tiġi ssettjata fil-pożizzjoni ddisinjata maħsuba tal-użu jew tal-ogħla pożizzjoni jekk il-headrest ikollu diversi settings tal-pożizzjoni jew fil-pożizzjoni miftiehma mas-Servizz Tekniku.
               
            
               
                  15.2.3.
               
               
                  F’każ ta’ kombinament ta’ apparati, kull ringiela trasversali ta’ oġġetti ta’ ttestjar għandha tkun tidher minn apparat wieħed. Il-kamp viżiv ta’ prossimità mill-qrib għandu jinkiseb min-numru minimu ta’ mirja u ta’ monitors.
               
            
               
                  15.2.4.
               
               
                  Fil-każ ta’ mirja li jkunu jikkonsistu minn diversi uċuħ li jirriflettu li jew li jkunu ta’ kurvatura differenti jew jagħmlu angolu ma’ xulxin, tal-inqas wieħed mill-uċuħ rifletturi għandu jipprovdi l-kamp viżiv u jkollu d-dimensjonijiet speċifikati għall-klassi li jappartjenu għaliha.
               
            
               
                  15.3.
               
               
                  Kamp ta’ detezzjoni
                  Il-kamp ta’ detezzjoni għandu jkun limitat mill-pjanijiet li ġejjin (ara l-figura 4):
                  
                              (a)
                           
                           
                              Pjan vertikali trasversali li jgħaddi minn punt 200 mm mill-aktar punt ’il barra tan-naħa ta’ wara tal-vettura;
                           
                        
                              (b)
                           
                           
                              Pjan trasversali vertikali li jgħaddi minn punt 1 000 mm wara l-punt l-aktar ’il barra tal-parti ta’ wara tal-vettura;
                           
                        
                              (c)
                           
                           
                              Żewġ pjani vertikali lonġitudinali paralleli mal-pjan medjan vertikali lonġitudinali li jgħaddi mill-punt l-aktar ’il barra ta’ kull naħa tal-vettura.
                           
                        
                     
               
            
               
                  15.3.1.
               
               
                  Meta jiġi ttestjat skont il-kundizzjonijiet definiti fl-Anness 10, ir-rekwiżit għall-kamp ta’ detezzjoni għandu jitqies bħala ssodisfat jekk is-sewwieq jiġi pprovdut bl-informazzjoni kif definita fil-paragrafu 17.2.
               
            
               
                  15.4.
               
               
                  Apparati għall-moviment tar-rivers
               
            
               
                  15.4.1.
               
               
                  Pożizzjoni
               
            
               
                  15.4.1.1.
               
               
                  L-apparati għall-viżjoni indiretta għandhom jitqiegħdu b’tali mod li s-sewwieq, meta jkun qiegħed bilqiegħda fuq is-sit tas-sewqan f’pożizzjoni normali tas-sewqan, ikollu viżjoni ċara tat-triq lejn in-naħa ta’ wara, lejn in-naħa(t) tal-ġenb jew in-naħa ta’ quddiem tal-vettura.
               
            
               
                  15.4.1.2.
               
               
                  Fil-każ ta’ kwalunkwe vettura, li tkun f’forma ta’ xażi/kabina meta jitkejjel il-kamp viżiv, il-wisa’ minimu u massimu tal-karozzerija tal-vettura għandhom jiġu ddikjarati mill-manifattur u, jekk ikun meħtieġ, issimulati b’headboards finti. Il-vetturi u l-apparati kollha għall-konfigurazzjonijiet tal-viżjoni indiretta kkunsidrati matul it-testijiet għandhom jintwerew fuq iċ-ċertifikat tal-approvazzjoni tat-tip għal vettura fir-rigward tal-installazzjoni ta’ apparati għall-viżjoni indiretta (ara l-Anness 4).
               
            
               
                  15.4.1.3.
               
               
                  L-apparati għall-viżjoni indiretta ma għandhomx joħorġu ’l barra mill-karozzerija esterna tal-vettura sostanzjalment aktar milli jkun meħtieġ biex jikkonformaw mar-rekwiżiti li jikkonċernaw il-kampijiet viżivi.
               
            
               
                  15.4.1.4.
               
               
                  L-apparati għall-viżjoni indiretta għandhom jiġu installati b’tali mod li l-apparati ma jiċċaqalqux b’mod li jibdlu b’mod sinifikanti l-kamp viżiv kif imkejjel, jew li jivvibraw sa punt li jwassal biex is-sewwieq jinterpreta ħażin in-natura tal-immaġni perċepita.
               
            16.   REKWIŻITI GĦAS-SISTEMA TAL-KAMERA RETROVIŻUR
      
               
                  16.1.
               
               
                  Dehra prestabbilita
                  F’viżjoni prestabbilita, l-RVCS għandha turi l-kamp viżiv tal-inqas kif definit fil-paragrafu 15.2.
                  L-RVCS trid tkun prestabbilita fuq l-immaġni fir-retroviżur fil-bidu ta’ kull avveniment ta’ rivers irrispettivament minn kwalunkwe modifika fil-kamp viżiv li s-sewwieq ikun għażel qabel.
               
            
               
                  16.1.1.
               
               
                  Daqs tal-oġġett
                  Meta l-Immaġni fir-retroviżur titkejjel f’konformità mal-paragrafi 3 tal-Anness 9, l-angolu viżiv ikkalkulat kopert mill-wisa’ orizzontali ta’:
                  
                              (a)
                           
                           
                              It-tliet oġġetti kollha ta’ ttestjar fl-aħħar ringiela speċifikata f’15.2 għandu jkollhom medja ta’ mhux inqas minn 5 minuti ta’ ark; u
                           
                        
                              (b)
                           
                           
                              Kull oġġett individwali ta’ ttestjar ma għandux ikun inqas minn 3 minuti ta’ ark.
                           
                        
            
               
                  16.1.1.1.
               
               
                  Aġġustament tal-luminanza u tal-kuntrast
                  Jekk jiġi pprovdut aġġustament manwali, il-manwal tal-operatur għandu jipprovdi informazzjoni dwar kif tista’ tinbidel il-luminanza/il-kuntrast.
               
            
               
                  16.1.1.2.
               
               
                  Rekwiżiti ta’ kopertura fil-kamp viżiv meħtieġ
                  Il-koperturi għandhom juru biss informazzjoni viżiva relatata mas-sewqan b’lura jew informazzjoni relatata mas-sikurezza. Il-koperturi għal skopijiet oħra ta’ informazzjoni fil-parti viżiva meħtieġa mhumiex permessi.
                  Huwa permess li jsiru koperturi attivati b’mod manwali, biss meta s-sewwieq ikun jeħtieġ jattiva funzjoni relatata mas-sewqan b’lura jew funzjoni relatata mas-sikurezza (eż. tindif tal-lenti jew attivazzjoni tal-immaġni tal-irmonk tat-trejler) jew ikun jirrikjedi informazzjoni speċifika f’tali ambjent. Is-sewwieq jista’ jkollu l-għażla li jagħlaq il-kopertura.
               
            
               
                  16.1.1.3.
               
               
                  Diżattivazzjoni
                  L-immaġni fir-retroviżur għandha tibqa’ viżibbli matul l-avveniment ta’ rivers sakemm is-sewwieq jimmodifika l-viżjoni, jew is-selettur tad-direzzjoni tal-vettura ma jibqax fil-pożizzjoni tar-rivers.
                  Il-modifika tal-viżjoni tfisser li wieħed jaqleb għal kwalunkwe viżjoni oħra tal-kamera.
                  Il-viżjoni tista’ tintefa’ manwalment meta l-vettura ma tkunx miexja b’lura.
                  Is-sistema tista’ tintefa’ meta l-vettura tidentifika akkoppjar permezz ta’ mekkaniżmu tat-tqabbid.
               
            
               
                  16.1.1.4.
               
               
                  Bidla awtomatika tal-viżjoni
                  Meta jkun hemm riskju ta’ kolliżjoni, il-kamp viżiv jista’ jinbidel u jiffoka fuq iż-żona tal-kolliżjoni. Għandu jintwera lis-Servizz Tekniku li din il-bidla fil-viżjoni żżid is-sikurezza.
                  Meta l-vettura ma tkunx qed issuq f’linja dritta ’l quddiem, il-kamp viżiv jista’ jinbidel skont it-trajettorja tal-vettura.
               
            
               
                  16.1.2.
               
               
                  Prontezza operattiva (Disponibbiltà tas-sistema)
                  In-nuqqas tat-tħaddim tas-sistema għandu jkun jista’ jiġi rikonoxxut mis-sewwieq (eż. jiġifieri falliment tal-RVCS irid jiġi indikat permezz ta’ indikazzjoni ta’ twissija, informazzjoni fuq id-displej, skrin iswed, nuqqas ta’ indikatur tal-istatus). L-informazzjoni għas-sewwieq għandha tiġi spjegata fil-manwal tal-operatur.
               
            
               
                  16.1.2.1.
               
               
                  Ħin tar-rispons
                  L-immaġni fir-retroviżur li tissodisfa r-rekwiżiti deskritti f’15.2. għandha tiġi pprovduta wara massimu ta’ 2.0 sekondi wara l-bidu tal-avveniment ta’ rivers, meta jsir ittestjar skont il-paragrafu 2. tal-Anness 9.
               
            
               
                  16.1.3.
               
               
                  Monitor ġewwa l-vettura
               
            
               
                  16.1.3.1.
               
               
                  Id-daqs definit tal-monitor għandu jkun viżibbli mingħajr l-ebda ostakolu mill-punt ta’ referenza okulari. Ittestjar virtwali huwa aċċettabbli.
               
            
               
                  16.1.4.
               
               
                  L-ostruzzjoni tal-viżjoni diretta tas-sewwieq ikkawżata mill-installazzjoni ta’ apparat għall-viżjoni indiretta għandha tkun ristretta għal minimu.
               
            
               
                  16.2.
               
               
                  Il-vetturi jistgħu jkunu mgħammra b’apparati addizzjonali għall-viżjoni indiretta.
               
            
               
                  16.3.
               
               
                  Minkejja d-dispożizzjonijiet ta’ hawn fuq, kwalunkwe kunċett ta’ disinn ieħor għandu jintwera għas-sodisfazzjon tas-Servizz Tekniku fi ħdan il-kunċett ta’ sikurezza li huwa pprovdut fid-dispożizzjonijiet ta’ hawn fuq.
               
            17.   REKWIŻITI GĦAS-SISTEMI TA’ DETEZZJONI
      
               
                  17.1.
               
               
                  Attivazzjoni tas-sistema
                  Is-sistema għandha tiġi attivata meta jibda l-avveniment ta’ rivers. Jekk ma jkunx jista’ jsir funzjonament xieraq, is-sistema jew għandha tintefa’ awtomatikament jew is-sewwieq għandu jkun jista’ jiddiżattiva s-sistema manwalment.
                  Is-sistema ta’ detezzjoni għandha tibqa’ attiva sakemm is-selettur tad-direzzjoni tal-vettura jkun fil-pożizzjoni tar-rivers.
                  F’każ li l-vettura tkun tista’ tidentifika akkoppjar permezz ta’ mekkaniżmu tat-tqabbid, is-sistema tista’ tintefa’.
               
            
               
                  17.2.
               
               
                  L-interfaċċa tas-sewwieq u l-istrateġija tal-preżentazzjoni tal-informazzjoni
               
            
               
                  17.2.1.
               
               
                  Is-sistema għandu jkollha mill-inqas żewġ tipi ta’ sinjali ta’ informazzjoni magħżula minn dawk akustiċi, ottiċi u tattili.
               
            
               
                  17.2.1.1.
               
               
                  Sakemm jibqa’ attiv sinjal wieħed ta’ informazzjoni, is-sewwieq jista’ jiddiżattiva s-sinjali ta’ informazzjoni l-oħrajn.
               
            
               
                  17.2.2.
               
               
                  Informazzjoni li tinstema’
                  Meta jiġi identifikat oġġett fiż-żona orizzontali ta’ wara kif deskritt fil-paragrafu 1.3. tal-Anness 10, filwaqt li jintgħażel/jiddaħħal il-ger tar-rivers, għandha tingħata informazzjoni akustika f’konformità ma’ ISO 15006:2011.
                  Fil-preżentazzjoni ta’ informazzjoni akustika, id-distanza tista’ tiġi identifikata f’żewġ livelli jew aktar. Dawn iż-żoni differenzjati skont il-livelli (distanza) u l-wisa’ tad-detezzjoni jistgħu jiġu indikati billi tinbidel il-frekwenza tal-ħoss intermittenti, u għandu jintuża ħoss intermittenti jew ħoss kontinwu aktar mgħaġġel hekk kif id-distanza tibda tonqos.
               
            
               
                  17.2.3.
               
               
                  Tul ta’ ħin tas-sinjalar
                  Is-sinjalar għal oġġett għandu jdum sakemm l-oġġett jiġi identifikat u għandu jintemm meta l-oġġett ma jkunx għadu identifikat jew meta s-sistema tiġi diżattivata.
                  Sabiex titnaqqas l-iskumdità tas-sewwieq, is-sinjal akustiku jista’ jiġi sospiż awtomatikament temporanjament wara li jkun għadda ċertu ħin stabbilit mill-manifattur, sakemm is-sistema tibqa’ attivata. Jekk, waqt li s-sinjal akustiku jiġi sospiż b’mod awtomatiku, id-distanza għall-oġġett issir qasira, is-sinjal akustiku għandu jerġa’ jitkompla awtomatikament. Jekk id-distanza għall-oġġett issir twila, is-sinjal akustiku jista’ jibqa’ sospiż.
               
            
               
                  17.2.4.
               
               
                  Informazzjoni ottika
                  Fil-każ li l-informazzjoni ottika titqiegħed fuq monitor użat għal informazzjoni oħra bħad-displej tar-raggruppamenti tal-arloġġi jew displejs oħra, huwa permess li ssir kopertura u din għandha tikkonforma mar-rekwiżiti ta’ kopertura tal-RVCS f’16.1.1.2. ta’ dan ir-Regolament.
               
            
               
                  17.2.5.
               
               
                  Prontezza operattiva (Disponibbiltà tas-sistema)
                  Nuqqas ta’ tħaddim tas-sistema għandu jkun jista’ jiġi rikonoxxut mis-sewwieq (eż. jiġifieri falliment tas-sistema ta’ detezzjoni irid jiġi indikat permezz ta’ indikazzjoni ta’ twissija, informazzjoni fuq id-displej, skrin iswed, nuqqas ta’ indikatur tal-istatus). L-informazzjoni għas-sewwieq għandha tiġi spjegata fil-manwal tal-operatur.
               
            
               
                  17.3.
               
               
                  Prestazzjoni tad-detezzjoni tal-oġġett
               
            
               
                  17.3.1.
               
               
                  Ħin tar-rispons
                  Mill-inqas wieħed mis-sinjali ta’ informazzjoni akustiċi jew tattili li jissodisfa r-rekwiżiti kif deskritt f’17.2., għandu jingħata lis-sewwieq fi żmien massimu ta’ 0,6 sekondi wara l-bidu tal-avveniment ta’ rivers, meta jiġi ttestjat f’konformità mal-paragrafu 2. tal-Anness 10.
               
            18.   MODIFIKI TAT-TIP TA’ VETTURA U ESTENSJONI TAL-APPROVAZZJONI
      
               
                  18.1.
               
               
                  Kull modifika tat-tip ta’ vettura għandha tiġi nnotifikata lill-Awtorità tal-Approvazzjoni tat-Tip li tkun approvat it-tip ta’ vettura. Imbagħad, l-Awtorità tal-Approvazzjoni tat-Tip għandha jew:
                  
                              (a)
                           
                           
                              Tiddeċiedi, f’konsultazzjoni mal-manifattur, li għandha tinħareġ approvazzjoni tat-tip ġdida; jew
                           
                        
                              (b)
                           
                           
                              Tapplika l-proċedura li tinsab fil-paragrafu 18.1.1. (Reviżjoni) u, jekk applikabbli, il-proċedura li tinsab fil-paragrafu 18.1.2. (Estensjoni).
                           
                        
            
               
                  18.1.1.
               
               
                  Reviżjoni
                  Meta d-dettalji rreġistrati fil-folder ta’ informazzjoni jkunu nbidlu u l-Awtorità tal-Approvazzjoni tat-Tip tqis li l-modifiki li saru mhux probabbli li se jkollhom effett avvers apprezzabbli u li fi kwalunkwe każ il-vettura għadha tikkonforma mar-rekwiżiti, il-modifika għandha tiġi deżinjata “reviżjoni”.
                  F’dan il-każ, l-Awtorità tal-Approvazzjoni tat-Tip għandha toħroġ il-paġni riveduti tal-folder ta’ informazzjoni kif meħtieġ, u timmarka kull paġna riveduta biex turi b’mod ċar in-natura tal-modifika u d-data tal-ħruġ mill-ġdid. Verżjoni konsolidata u aġġornata tal-folder ta’ informazzjoni, flimkien ma’ deskrizzjoni dettaljata tal-modifika, għandha titqies li tissodisfa dan ir-rekwiżit.
               
            
               
                  18.1.2.
               
               
                  Estensjoni
                  Il-modifika għandha tiġi deżinjata “estensjoni” jekk, minbarra l-bidla fid-dettalji reġistrati fil-folder ta’ informazzjoni,
                  
                              (a)
                           
                           
                              Ikunu meħtieġa aktar spezzjonijiet jew testijiet; jew
                           
                        
                              (b)
                           
                           
                              Tkun inbidlet xi informazzjoni fid-dokument ta’ komunikazzjoni (bl-eċċezzjoni ta’ partijiet mehmuża miegħu); jew
                           
                        
                              (c)
                           
                           
                              L-approvazzjoni għal serje ta’ emendi aktar tard tintalab wara d-dħul fis-seħħ tiegħu.
                           
                        
            
               
                  18.2.
               
               
                  Il-konferma jew ir-rifjut tal-approvazzjoni, li jispeċifikaw il-modifiki, għandhom jiġu kkomunikati lill-Partijiet għall-Ftehim li japplikaw dan ir-Regolament permezz ta’ formola li tkun konformi mal-mudell fl-Anness 4 ta’ dan ir-Regolament. Barra minn hekk, l-indiċi tal-pakkett ta’ informazzjoni, mehmuż mad-dokument ta’ komunikazzjoni, għandu jiġi emendat kif meħtieġ biex jindika d-data tar-reviżjoni jew l-estensjoni l-aktar reċenti.
               
            
               
                  18.3.
               
               
                  L-Awtorità tal-Approvazzjoni tat-Tip li toħroġ l-estensjoni tal-approvazzjoni għandha tagħti numru tas-serje lil kull formola ta’ komunikazzjoni li ssir għal estensjoni bħal din.
               
            19.   KONFORMITÀ TAL-PRODUZZJONI
      
               
                  19.1.
               
               
                  Il-proċedura tal-konformità tal-produzzjoni għandha tkun konformi ma’ dawk stabbiliti fl-Iskeda 1 tal-Ftehim (E/ECE/TRANS/505/Rev.3).
               
            
               
                  19.2.
               
               
                  Kull vettura approvata skont dan ir-Regolament għandha tkun immanifatturata b’tali mod li tkun konformi mat-tip approvat billi jiġu ssodisfati r-rekwiżiti stabbiliti fil-paragrafu 15., u fejn ikunu applikabbli l-paragrafu 16. u l-paragrafu 17. ta’ hawn fuq.
               
            20.   PENALI GĦAL NUQQAS TA’ KONFORMITÀ TAL-PRODUZZJONI
      
               
                  20.1.
               
               
                  L-approvazzjoni mogħtija għal tip ta’ vettura skont dan ir-Regolament tista’ tiġi rtirata jekk ma jkunx hemm konformità mar-rekwiżit stabbilit fil-paragrafu 19.1. ta’ hawn fuq jew jekk il-vettura ma tgħaddix mill-kontrolli preskritti fil-paragrafu 19.2. ta’ hawn fuq.
               
            
               
                  20.2.
               
               
                  Jekk Parti għall-Ftehim li tapplika dan ir-Regolament tirtira approvazzjoni li tkun tat qabel, din għandha tavża minnufih lill-Partijiet Kontraenti l-oħra li japplikaw dan ir-Regolament dwar dan permezz ta’ kopja tal-formola tal-approvazzjoni li jkollha miktub fl-aħħar b’ittri kbar, l-annotazzjoni ffirmata u datata “APPROVAZZJONI RTIRATA”.
               
            21.   PRODUZZJONI MWAQQFA GĦALKOLLOX
      Jekk id-detentur tal-approvazzjoni jwaqqaf għalkollox il-manifattura ta’ tip ta’ vettura approvat f’konformità ma’ dan ir-Regolament, huwa għandu jinforma b’dan lill-Awtorità tal-Approvazzjoni tat-Tip li tkun tat l-approvazzjoni. Meta tirċievi l-komunikazzjoni rilevanti, l-Awtorità għandha tinforma b’dan lill-Partijiet l-oħra għall-Ftehim li japplikaw dan ir-Regolament, permezz ta’ kopja tal-formola tal-approvazzjoni li jkollha miktub fl-aħħar, b’ittri kbar, l-annotazzjoni ffirmata u datata “PRODUZZJONI MWAQQFA GĦALKOLLOX”.
      22.   Ismijiet u indirizzi tas-Servizzi Tekniċi responsabbli għat-twettiq tat-testijiet tal-approvazzjoni, u tal-Awtoritajiet tal-Approvazzjoni tat-Tip
      Il-Partijiet għall-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli għat-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li jagħtu l-approvazzjoni u li lilhom għandhom jintbagħtu l-formoli li jiċċertifikaw approvazzjoni jew rifjut jew estensjoni jew irtirar ta’ approvazzjoni, maħruġa f’pajjiżi oħrajn.
      
         (1)  In-numri li jiddistingwu l-Partijiet Kontraenti għall-Ftehim tal-1958 huma riprodotti fl-Anness 3 għar-Riżoluzzjoni Konsolidata dwar il-Kostruzzjoni tal-Vetturi (R.E.3), dokument ECE/TRANS/WP.29/78/Rev.6 - https://unece.org/transport/standards/transport/vehicle-regulations-wp29/resolutions
   
   
      
         ANNESS 1
         Dokument ta’ informazzjoni għall-approvazzjoni tat-tip ta’ apparat għall-moviment tar-rivers
         L-informazzjoni li ġejja, jekk applikabbli, għandha tiġi pprovduta fi tliet kopji u għandha tinkludi werrej.
         Kwalunkwe disinn għandu jiġi pprovdut fi skala xierqa u b’dettall suffiċjenti fuq karta ta’ daqs A4, jew f’folder f’format A4.
         Jekk jiġu ppreżentati ritratti, dawn għandhom ikunu ta’ tip li juri dettall suffiċjenti.
         
            1.   
            
               Għamla (l-isem kummerċjali tal-manifattur): …
            
         
         
            2.   
            
               Tip u deskrizzjoni(jiet) kummerċjali ġenerali: …
            
         
         
            3.   
            
               Il-mezz ta’ identifikazzjoni tat-tip, jekk indikat fuq l-apparat: …
            
         
         
            4.   
            
               Kategorija tal-vettura li għaliha huwa maħsub l-apparat: …
            
         
         
            5.   
            
               Isem u indirizz tal-manifattur: …
            
         
         
            6.   
            
               Post u metodu tat-twaħħil tal-marka tal-approvazzjoni: …
            
         
         
            6.1.   
            
               Mezz ieħor ta’ rabta ta’ identifikazzjoni mal-marka tal-approvazzjoni: …
            
         
         
            7.   
            
               Indirizz(i) tal-impjant(i) tal-assemblaġġ: …
            
         
         
            8.   
            
               Il-mirja (iddikjara għal kull mera): …
            
         
         
            8.1.   
            
               Varjant …
            
         
         
            8.2.   
            
               Tpinġija/tpinġijiet għall-identifikazzjoni tal-mera: …
            
         
         
            8.3.   
            
               Dettalji tal-metodu ta’ twaħħil: …
            
         
         
            9.   
            
               Apparati għall-viżjoni indiretta għajr mirja: …
            
         
         
            9.1.   
            
               Tip u karatteristiċi (bħal deskrizzjoni kompluta tal-apparat): …
            
         
         
            9.2.   
            
               Disinn/disinni suffiċjentement dettaljata/dettaljati biex jidentifikaw l-apparat sħiħ, inkluż struzzjonijiet għall-installazzjoni; il-pożizzjoni tal-marka tal-approvazzjoni tat-tip trid tiġi identifikata fuq id-disinni: …
            
         
      
   
   
      
         ANNESS 2
         Dokument ta’ informazzjoni għall-approvazzjoni tat-tip ta’ vettura fir-rigward tal-installazzjoni ta’ apparati għall-moviment tar-rivers
         L-informazzjoni li ġejja, jekk applikabbli, għandha tiġi pprovduta fi tliet kopji u għandha tinkludi werrej.
         Kwalunkwe disinn għandu jiġi pprovdut fi skala xierqa u b’dettall suffiċjenti fuq karta ta’ daqs A4, jew f’folder f’format A4.
         Jekk jiġu ppreżentati ritratti, dawn għandhom ikunu ta’ tip li juri dettall suffiċjenti.
         
            Ġenerali
         
         
                  
                     1.
                  
                  
                     Għamla (l-isem kummerċjali tal-manifattur): …
                  
               
                  
                     2.
                  
                  
                     Tip u deskrizzjoni(jiet) kummerċjali ġenerali: …
                  
               
                  
                     3.
                  
                  
                     Il-mezz ta’ identifikazzjoni tat-tip, jekk ikun immarkat fuq il-vettura: …
                  
               
                  
                     4.
                  
                  
                     Pożizzjoni ta’ dik il-marka: …
                  
               
                  
                     5.
                  
                  
                     Kategorija tal-vettura: …
                  
               
                  
                     6.
                  
                  
                     Isem u indirizz tal-manifattur: …
                  
               
                  
                     7.
                  
                  
                     Indirizz(i) tal-impjant(i) tal-assemblaġġ: …
                  
               
            Il-karatteristiċi ġenerali tal-kostruzzjoni tal-vettura
         
         
                  
                     8.
                  
                  
                     Ritratt(i) u/jew disinn(i) ta’ vettura rappreżentattiva: …
                  
               
                  
                     9.
                  
                  
                     Pożizzjoni tas-sewqan: xellug/lemin (1)…
                  
               
                  
                     9.1.
                  
                  
                     Il-vettura hija mgħammra biex tiġi misjuqa fit-traffiku fuq in-naħa tal-lemin/tax-xellug (1)…
                  
               
                  
                     10.
                  
                  
                     Firxa ta’ dimensjonijiet tal-vettura (globali): …
                  
               
                  
                     10.1.
                  
                  
                     Għax-xażi mingħajr il-karozzerija…
                  
               
                  
                     10.1.1.
                  
                  
                     Wisa’: (2)…
                  
               
                  
                     10.1.1.1.
                  
                  
                     Wisa’ massima permissibbli: …
                  
               
                  
                     10.1.1.2.
                  
                  
                     Wisa’ minima permissibbli: …
                  
               
                  
                     10.2.
                  
                  
                     Għal xażi bil-karozzerija: …
                  
               
                  
                     10.2.1.
                  
                  
                     Wisa’2…
                  
               
                  
                     11.
                  
                  
                     Karozzerija…
                  
               
                  
                     11.1.
                  
                  
                     Apparati għall-viżjoni indiretta…
                  
               
                  
                     11.1.1.
                  
                  
                     Mirja…
                  
               
                  
                     11.1.1.1.
                  
                  
                     Tpinġija/tpinġijiet li juru l-pożizzjoni tal-mera b’rabta mal-istruttura tal-vettura: …
                  
               
                  
                     11.1.1.2.
                  
                  
                     Dettalji tal-metodu ta’ twaħħil, inkluża dik il-parti tal-istruttura tal-vettura li l-mera hija mwaħħla magħha: …
                  
               
                  
                     11.1.1.3.
                  
                  
                     It-tagħmir fakultattiv li jista’ jaffettwa l-kamp viżiv li jagħti għal wara: …
                  
               
                  
                     11.1.1.4.
                  
                  
                     Deskrizzjoni qasira tal-komponenti elettroniċi (jekk ikun hemm) tal-apparat tal-aġġustament: …
                  
               
                  
                     11.1.2.
                  
                  
                     Apparati għall-viżjoni indiretta għajr mirja: …
                  
               
                  
                     11.1.2.1.
                  
                  
                     Disinni dettaljati biżżejjed bl-istruzzjonijiet tal-installazzjoni: …
                  
               
                  
                     11.1.2.2.
                  
                  
                     Fil-każ ta’ Sistema ta’ Kamera Retroviżur: …
                  
               
                  
                     11.1.2.2.1.
                  
                  
                     Disinn(i)/ritratt(i) li juru l-pożizzjoni tal-kamera(s) b’rabta mal-istruttura tal-vettura: …
                  
               
                  
                     11.1.2.2.2.
                  
                  
                     Disinn(i)/ritratt(i) li juru l-arranġament tal-monitor(s) inklużi l-partijiet interni tal-madwar: …
                  
               
                  
                     11.1.2.2.3.
                  
                  
                     Disinn(i)/ritratt(i) li juru l-viżjoni tas-sewwieqa fuq il-monitor(s): …
                  
               
                  
                     11.1.2.2.4.
                  
                  
                     Disinn(i)/ritratt(i) li juru l-arranġament u l-immaġni tal-monitor tal-kamp viżiv meħtieġ: …
                  
               
                  
                     11.1.2.2.5.
                  
                  
                     Dettalji tal-metodu ta’ twaħħil tas-Sistema ta’ Kamera Retroviżur, inkluża dik il-parti tal-istruttura tal-vettura li l-mera hija mwaħħla magħha: …
                  
               
                  
                     11.1.2.2.6.
                  
                  
                     It-tagħmir fakultattiv li jista’ jaffettwa l-kamp viżiv li jagħti għal wara: …
                  
               
                  
                     11.1.2.2.7.
                  
                  
                     Deskrizzjoni qasira tal-komponenti elettroniċi (jekk ikun hemm) tal-apparat tal-aġġustament: …
                  
               
                  
                     11.1.2.2.8.
                  
                  
                     Speċifikazzjoni teknika u manwal tal-operatur tas-Sistema ta’ Kamera Retroviżur: …
                  
               
            (1)  Ingassa dak li ma japplikax.
         
            (2)  “Wisa’ globali” ta’ vettura tfisser dimensjoni li titkejjel skont l-istandard ISO 612-1978, terminu Nru 6.2. Fil-każ ta’ vetturi tal-kategorija għajr M1, minbarra d-dispożizzjonijiet ta’ dak l-istandard, meta titkejjel il-wisa’ tal-vettura, l-apparati li ġejjin ma għandhomx jitqiesu:
         
                     (a)
                  
                  
                     L-apparati ta’ ssiġillar doganali u l-protezzjoni tagħhom;
                  
               
                     (b)
                  
                  
                     L-apparati sabiex iżommu t-tarpolin f’postu u l-protezzjoni tagħhom;
                  
               
                     (c)
                  
                  
                     Apparati li jindikaw ħsara fit-tajers;
                  
               
                     (d)
                  
                  
                     Partijiet flessibbli li jisporġu ’l barra ta’ sistema ta’ trażżin tar-raxx;
                  
               
                     (e)
                  
                  
                     Tagħmir tad-dawl;
                  
               
                     (f)
                  
                  
                     Għax-xarabanks, rampi ta’ aċċess li jkunu qed jaħdmu sew, pjattaformi elevabbli u tagħmir simili li jkun f’kundizzjoni ta’ tħaddim dejjem jekk ma jisporġux aktar minn 10 mm mill-ġenb tal-vettura u l-kantunieri tar-rampi jħarsu ’l quddiem jew lura jkunu aġġustati għal raġġ ta’ mhux anqas minn 5 mm; it-trufijiet għandhom jiġu aġġustati għal raġġ ta’ mhux anqas minn 2,5 mm;
                  
               
                     (g)
                  
                  
                     Apparati għall-viżjoni indiretta;
                  
               
                     (h)
                  
                  
                     Indikaturi tal-pressjoni tat-tajers;
                  
               
                     (i)
                  
                  
                     Turġien li jistgħu jinġibdu lura;
                  
               
                     (j)
                  
                  
                     Il-parti li toħroġ ’il barra tal-ħitan tat-tajers immedjatament ’l fuq mill-punt ta’ kuntatt mal-art.
                  
               
   
   
      
         ANNESS 3
         Komunikazzjoni
         (Format massimu: A4 (210 × 297 mm))
         
                     
                        
                      (1)
                  
                  
                     maħruġa minn:
                  
                  
                     Isem l-amministrazzjoni:…
                  
               
            
         
                     Li tikkonċerna:2
                         (2)
                     
                  
                  
                     Approvazzjoni mogħtija
                  
               
                      
                  
                  
                     Approvazzjoni estiża
                  
               
                      
                  
                  
                     Approvazzjoni miċħuda
                  
               
                      
                  
                  
                     Approvazzjoni rtirata
                  
               
                      
                  
                  
                     Produzzjoni mwaqqfa għalkollox
                  
               ta’ tip ta’ apparat għall-moviment tar-rivers skont ir-Regolament Nru 158 tan-NU
         Nru tal-Approvazzjoni…Nru tal-Estensjoni…
         
            1.   
            
               Marka kummerċjali jew marka tal-apparat: …
            
         
         
            2.   
            
               L-isem tal-manifattur għat-tip ta’ apparat: …
            
         
         
            3.   
            
               L-isem u l-indirizz tal-manifattur: …
            
         
         
            4.   
            
               Jekk applikabbli, l-isem u l-indirizz tar-rappreżentant tal-manifattur: …
            
         
         
            5.   
            
               Imressaq għall-approvazzjoni fi: …
            
         
         
            6.   
            
               Is-Servizz Tekniku responsabbli għat-twettiq tat-testijiet tal-approvazzjoni: …
            
         
         
            7.   
            
               Data tar-rapport maħruġ minn dak is-Servizz…
            
         
         
            8.   
            
               In-numru tar-rapport maħruġ minn dak is-Servizz…
            
         
         
            9.   
            Deskrizzjoni fil-qosor…
            Identifikazzjoni tal-apparat: mera, Sistema ta’ Kamera Retroviżur, apparat ieħor2…
            Apparat għall-viżjoni ta’ wara ta’ prossimità mill-qrib2…
         
         
            10.   
            
               Pożizzjoni tal-marka tal-approvazzjoni: …
            
         
         
            11.   
            
               Ir-raġuni(jiet) għall-estensjoni (jekk applikabbli): …
            
         
         
            12.   
            
               Approvazzjoni mogħtija/miċħuda/estiża/irtirata:2
               
            
         
         
            13.   
            
               Post: …
            
         
         
            14.   
            
               Data: …
            
         
         
            15.   
            
               Firma: …
            
         
         
            16.   
            
               Il-lista ta’ dokumenti ddepożitati mal-Awtorità tal-Approvazzjoni tat-Tip li tat l-approvazzjoni hija annessa ma’ din il-komunikazzjoni u tista’ tinkiseb fuq talba.
            
         
         
            (1)  Distinguishing number of the country which has granted/extended/refused/withdrawn approval (see approval provisions in the Regulations).
         
            (2)  Strike out what does not apply.
      
   
   
      
         ANNESS 4
         Komunikazzjoni
         (Format massimu: A4 (210 × 297 mm))
         
                     
                        
                      (1)
                  
                  
                     maħruġa minn:
                  
                  
                     Isem l-amministrazzjoni:…
                  
               
            
         
                     Li tikkonċern a: (2)
                        2
                     
                  
                  
                     Approvazzjoni mogħtija
                  
               
                      
                  
                  
                     Approvazzjoni estiża
                  
               
                      
                  
                  
                     Approvazzjoni miċħuda
                  
               
                      
                  
                  
                     Approvazzjoni rtirata
                  
               
                      
                  
                  
                     Produzzjoni mwaqqfa għalkollox
                  
               ta’ tip ta’ vettura fir-rigward tal-immuntar tal-apparati għall-moviment tar-rivers skont ir-Regolament Nru 158 tan-NU
         Numru tal-approvazzjoni: …Nru tal-Estensjoni: …
         
            1.   
            
               Għamla (l-isem kummerċjali tal-manifattur): …
            
         
         
            2.   
            
               Tip u deskrizzjoni(jiet) kummerċjali ġenerali…
            
         
         
            3.   
            
               Il-mezz ta’ identifikazzjoni tat-tip, jekk ikun immarkat fuq il-vettura: …
            
         
         
            3.1.   
            
               Pożizzjoni ta’ dik il-marka: …
            
         
         
            4.   
            
               Kategorija tal-vettura: (M1, M2, M3, N1, N2, N3)2
               
            
         
         
            5.   
            
               Isem u indirizz tal-manifattur: …
            
         
         
            6.   
            
               Indirizz(i) tal-impjant(i) tal-produzzjoni…
            
         
         
            7.   
            
               Informazzjoni addizzjonali: (fejn applikabbli). Ara l-appendiċi
            
         
         
            8.   
            
               Is-Servizz Tekniku responsabbli għat-twettiq tat-testijiet: …
            
         
         
            9.   
            
               Data tar-rapport tat-test: …
            
         
         
            10.   
            
               Numru tar-rapport tat-test: …
            
         
         
            11.   
            
               Kummenti: (jekk applikabbli). Ara l-appendiċi
            
         
         
            12.   
            
               Post: …
            
         
         
            13.   
            
               Data: …
            
         
         
            14.   
            
               Firma: …
            
         
         
            15.   
            
               L-indiċi tal-pakkett ta’ informazzjoni ppreżentat lill-Awtorità tal-Approvazzjoni, li jista’ jinkiseb fuq talba, jinsab mehmuż.
            
         
         
            (1)  Distinguishing number of the country which has granted/extended/refused/withdrawn approval (see approval provisions in the Regulations).
         
            (2)  Strike out what does not apply.
      
   
   
      
         Anness 4 – Appendiċi
         Appendiċi għall-formola tal-komunikazzjoni tal-approvazzjoni tat-tip Nru … dwar l-approvazzjoni tat-tip ta’ vettura fir-rigward tal-immuntar ta’ apparati għall-moviment tar-rivers skont ir-Regolament Nru 158 tan-NU.
         
            1.   
            
               L-isem kummerċjali jew il-marka tal-mirja u l-apparati supplimentari għall-viżjoni indiretta u n-numru tal-approvazzjoni tat-tip tal-komponent: …
            
         
         
            2.   
            
               Il-mirja u l-apparati għall-viżjoni ta’ wara ta’ prossimità mill-qrib għall-moviment tar-rivers1
               
            
         
         
            3.   
            
               Estensjoni tal-approvazzjoni tat-tip tal-vettura biex tkopri l-apparat li ġej għall-viżjoni indiretta…
            
         
         
            4.   
            
               Data għall-identifikazzjoni tal-punt R tal-pożizzjoni bilqiegħda tas-sewwieq: …
            
         
         
            5.   
            
               Wisa’ massima u minima tal-karozzerija li fir-rigward tagħha l-mera u l-apparati għall-viżjoni indiretta ngħataw approvazzjoni tat-tip…
            
         
         
            6.   
            Id-dokumenti li ġejjin, li jkollhom fuqhom in-numru tal-approvazzjoni li jidher hawn fuq, huma annessi ma’ dan iċ-ċertifikat: …
            
                        (a)
                     
                     
                        Disinni li juru l-immuntar tal-apparati għall-viżjoni indiretta…
                     
                  
                        (b)
                     
                     
                        Disinni u pjanijiet li juru l-pożizzjoni u l-karatteristiċi tal-immuntar tal-parti tal-istruttura fejn huma mmuntati l-apparati għall-viżjoni indiretta. …
                     
                  
         
            7.   
            
               Kummenti: (eż. validu għal traffiku fuq in-naħa tal-lemin/fuq in-naħa tax-xellug1) …
            
         
      
   
   
      
         ANNESS 5
         Arranġament tal-marka tal-approvazzjoni ta’ apparat għall-viżjoni indiretta
         (Ara l-paragrafu 5.4 ta’ dan ir-Regolament)
         
            
         a = 5 millimetru min.
         Il-marka tal-approvazzjoni ta’ hawn fuq imwaħħla ma’ apparat għall-viżjoni indiretta tindika li l-apparat huwa apparat ewlieni retroviżur ta’ prossimità mill-qrib, li ġie approvat fil-Ġappun (E 43) skont ir-Regolament Nru 158 tan-NU u bin-numru tal-approvazzjoni 002439. L-ewwel żewġ ċifri tan-numru ta’ approvazzjoni jindikaw li l-approvazzjoni ngħatat f’konformità mar-rekwiżiti tar-Regolament Nru 158 tan-NU fil-forma oriġinali tiegħu.
         
                     Nota:
                  
                  
                     In-numru tal-approvazzjoni u s-simboli addizzjonali għandhom jitqiegħdu viċin iċ-ċirku u jew ’il fuq minn jew taħt l-ittra “E”, jew fuq in-naħa tal-lemin jew tax-xellug ta’ dik l-ittra. Iċ-ċifri tan-numru tal-approvazzjoni għandhom ikunu fuq l-istess naħa tal-“E” u jridu jħarsu fl-istess direzzjoni. Is-simbolu addizzjonali għandu jkun direttament oppost għan-numru tal-approvazzjoni. L-użu ta’ numri Rumani bħala numri tal-approvazzjoni għandu jiġi evitat sabiex ma jkunx hemm konfużjoni ma’ simboli oħra.
                  
               
   
   
      
         ANNESS 6
         
            Metodu ta’ ttestjar għad-determinazzjoni tar-riflettività
         
         
            1.   
            
               Definizzjonijiet
            
         
         
            1.1.   
            
               Il-mezz ta’ illuminazzjoni tal-istandard CIE:1 (1) Il-mezz ta’ illuminazzjoni kolorimetriku, li jirrispetta r-radjatur sħiħ f’T68 = 2 855,6 K.
            
         
         
            1.1.2.   
            
               Is-sors A tal-istandard CIE1: Bozza tad-dawl tal-filament mimlija bil-gass tat-tungstenu li taħdem f’temperatura ta’ kulur ikkorrelat ta’ T68 = 2 855,6 K.
            
         
         
            1.1.3.   
            
               Osservatur kolorimetriku tal-istandard CIE 19311: Riċettur tar-radjazzjoni li l-karatteristiċi kolorimetriċi tiegħu jikkorrispondu għall-valuri tat-tristimulus spettrali x‾ (λ), y‾ (λ), z‾ (λ) (ara t-tabella).
            
         
         
            1.1.4.   
            
               Il-valuri tat-tristimulus spettrali tas-CIE1: Il-valuri tat-tristimulus tal-komponenti spettrali ta’ spettru ta’ ekwi-enerġija fis-sistema tas-CIE (XYZ).
            
         
         
            1.1.5.   
            
               Il-viżjoni fotopika:1 Il-viżjoni bl-għajn normali meta tiġi adattata għal-livelli tal-luminanza riflessa ta’ mill-inqas diversi cd/m2.
            
         
         
            2.   
            
               Apparat
            
         
         
            2.1.   
            Ġenerali
            L-apparat għandu jikkonsisti minn sors tad-dawl, appoġġ għall-kampjun tat-test, unità ta’ riċevitur b’fotodetettur u arloġġ indikatur (ara l-Illustrazzjoni 1), u mezz biex jiġu eliminati l-effetti tad-dawl barrani.
            Ir-riċevitur jista’ jinkorpora sfera li tintegra d-dawl biex tiffaċilita l-kejl ta’ riflettanza tal-mirja mhux ċatti (konvessi) (ara l-Illustrazzjoni 2).
         
         
            2.2.   
            Il-karatteristiċi spettrali tas-sors tad-dawl u tar-riċevitur
            Is-sors tad-dawl għandu jikkonsisti minn sors A tal-istandard CIE u ottika assoċjata biex jipprovdi raġġ tad-dawl kważi kollimat. Huwa rrakkomandat stabbilizzatur tal-vultaġġ sabiex iżomm voltaġġ fiss fil-bozza matul it-tħaddim tal-istrument.
            Ir-riċevitur għandu jkollu fotodetettur b’rispons spettrali proporzjonali għall-funzjoni fotopika tal-luminożità ta’ osservatur kolorimetriku tal-istandard CIE (1931) (ara t-tabella). Jista’ jintuża kull kombinament ieħor ta’ dawl-filtru-riċettur li jagħti l-ekwivalenti ġenerali ta’ mezz ta’ illuminazzjoni A tal-istandard CIE u viżjoni fotopika. Meta tintuża sfera li tintegra fir-riċevitur, il-wiċċ ta’ ġewwa tal-isfera għandu jkun miksi b’kisja bajda mhux selettiva spettralment u matta (diffusiva).
         
         
            2.3.   
            Kundizzjonijiet ġeometriċi
            L-angolu tar-raġġ tad-dawl inċidentali (θ) jenħtieġ li preferibbilment ikun 0,44 ± 0,09 rad (25 ± 5°) mill-perpendikular tal-wiċċ tat-test u ma għandux jaqbeż il-limitu ta’ fuq tat-tolleranza (jiġifieri 0,53 rad jew 30°). L-assi tar-riċettur għandu jagħmel angolu (θ) ma’ dan il-perpendikular daqs dak tar-raġġ inċidentali tad-dawl (ara l-Illustrazzjoni 1). Ir-raġġ inċidentali tad-dawl mal-wasla fuq il-wiċċ tat-test għandu jkollu dijametru ta’ mhux inqas minn 13 mm (0,5 pulzieri). Ir-raġġ tad-dawl rifless ma għandux ikun usa’ miż-żona sensittiva tal-fotodetettur, ma għandux ikopri aktar minn 50 % ta’ din iż-żona u għandu jkopri kemm jista’ jkun possibbli l-istess segment kif użat matul il-kalibrazzjoni tal-istrument.
            Meta tintuża sfera li tintegra fis-segment tar-riċevitur, l-isfera għandu jkollha dijametru minimu ta’ 127 mm (5 pulzieri). Il-kampjun u l-fetħiet tar-raġġ tad-dawl inċidentali fil-ħajt tal-isfera għandhom ikunu ta’ tali daqs li jħallu jgħaddu r-raġġi tad-dawl sħaħ inċidentali u riflessi. Il-fotodetettur għandu jitqiegħed b’tali mod li ma jirċevix dawl dirett mir-raġġ inċidentali jew mir-raġġ rifless.
         
         
            2.4.   
            Il-karatteristiċi elettriċi tal-unità tal-indikatur-fotodetettur
            L-output tal-fotodetettur kif muri fuq l-arloġġ indikatur għandu jkun funzjoni tal-intensità tad-dawl taż-żona fotosensittiva. Għandhom jiġu pprovduti mezzi (elettriċi u/jew ottiċi) biex jiffaċilitaw l-aġġustamenti għall-azzerar u għall-kalibrazzjoni. Dawn il-mezzi ma għandhomx jaffettwaw il-linearità jew il-karatteristiċi spettrali tal-istrument. L-eżattezza tal-unità tal-indikatur tar-riċettur għandha tkun fi ħdan ± 2 % tal-iskala sħiħa, jew fi ħdan ± 10 % tad-daqs tar-riżultat, liema minnhom ikun l-iżgħar.
         
         
            2.5.   
            L-appoġġ tal-kampjun
            Il-mekkaniżmu għandu jkun kapaċi jsib il-kampjun tat-test b’mod li l-assi tad-driegħ tas-sors u r-riċettur jintersettjaw fuq il-wiċċ riflettur. Il-wiċċ riflettur jista’ jkun qiegħed fi ħdan jew f’wieħed mill-uċuħ tal-mera kampjun, skont jekk ikunx wiċċ tal-ewwel, wiċċ tat-tieni jew mera priżmatika tat-tip “li tinqaleb”.
         
         
            3.   
            
               Proċedura
            
         
         
            3.1.   
            Il-metodu tal-kalibrazzjoni diretta
            Fil-metodu tal-kalibrazzjoni diretta, l-arja tintuża bħala l-istandard referenzjali. Dan il-metodu japplika għal dawk l-istrumenti, li huma mibnija b’tali mod li jippermettu l-kalibrazzjoni fil-punt ta’ 100 % billi r-riċevitur jiġi mxengel għal pożizzjoni direttament fuq l-assi tas-sors tad-dawl (ara l-Illustrazzjoni 1).
            F’ċerti każijiet (bħal meta jitkejlu uċuħ ta’ riflessività baxxa) jista’ jintgħażel li jintuża punt ta’ kalibrazzjoni intermedjarju (bejn 0 u 100 % fuq l-iskala) b’dan il-metodu. F’dawn il-każijiet, għandu jiddaħħal filtru newtrali tad-densità ta’ trażmissjoni magħrufa fil-mogħdija ottika, u l-kontroll tal-kalibrazzjoni għandu mbagħad jiġi aġġustat sakemm l-arloġġ jaqra t-trażmissjoni perċentwali tal-filtru newtrali tad-densità. Dan il-filtru għandu jitneħħa qabel ma jitwettaq il-kejl tar-riflessività.
         
         
            3.2.   
            Il-metodu tal-kalibrazzjoni indiretta
            Il-metodu tal-kalibrazzjoni indiretta japplika fil-każ tal-istrumenti b’ġeometrija fissa ta’ sors u riċevitur. Huwa meħtieġ standard tar-riflettanza kkalibrat u miżmum kif xieraq. Dan l-istandard referenzjali jenħtieġ li preferibbilment ikun mera ċatta b’valur ta’ riflettanza qrib kemm jista’ jkun għal dak tal-kampjuni tat-test.
         
         
            3.3.   
            Il-kejl ta’ mirja ċatti
            Ir-riflettanza tal-kampjuni tal-mirja ċatti tista’ titkejjel fuq strumenti li jużaw jew il-metodu tal-kalibrazzjoni diretta jew indiretta. Il-valur tar-riflettanza jinqara direttament mill-arloġġ indikatur.
         
         
            3.4.   
            Il-kejl ta’ mirja mhux ċatti (konvessi)
            Il-kejl tar-riflettanza ta’ mirja mhux ċatti (konvessi) jirrikjedi l-użu ta’ strumenti li jinkorporaw sfera li tintegra fl-unità tar-riċevitur (ara l-Illustrazzjoni 2). Jekk l-arloġġ li jindika l-istrumenti jindika taqsimiet ne b’mera standard ta’ riflettanza ta’ E %, allura, b’mera ta’ riflessjoni mhux magħrufa, it-taqsimiet nx iridu jikkorrispondu ma’ riflettanza ta’ X %, f’konformità mal-formola:
            
               
            
               
            
               
         
         
            4.   
            Il-valuri tat-tristimulus spettrali għall-osservatur kolorimetriku tal-istandard CIE 1931 (2)
            
            Din it-tabella hija meħuda mill-pubblikazzjoni tas-CIE 50 (45) (1970)
            
               
            
                        *
                     
                     
                        Mibdul fl-1966 (minn 3 għal 2)
                     
                  Illustrazzjoni spjegattiva
            Eżempju ta’ apparat għall-kejl tal-fattur tar-riflessjoni tal-mirja sferiċi
            
               
            
                        C
                     
                     
                        =
                     
                     
                        Riċevitur
                     
                  
                        D
                     
                     
                        =
                     
                     
                        Dijaframma
                     
                  
                        E
                     
                     
                        =
                     
                     
                        Tieqa tad-dħul
                     
                  
                        F
                     
                     
                        =
                     
                     
                        Tieqa tal-kejl
                     
                  
                        L
                     
                     
                        =
                     
                     
                        Lenti
                     
                  
                        M
                     
                     
                        =
                     
                     
                        Tieqa tal-oġġett
                     
                  
                        S
                     
                     
                        =
                     
                     
                        Sors tad-dawl
                     
                  
                        (S)
                     
                     
                        =
                     
                     
                        Sfera li tintegra
                     
                  
         
            (1)  Definizzjonijiet meħuda mill-pubblikazzjoni tas-CIE 50 (45), il-Vokabularju Internazzjonali Elettroniku, Grupp 45: id-Dawl
         
            (2)  Tabella mqassra. Il-valuri ta’    huma aġġustati għal erba’ punti deċimali
      
   
   
      
         ANNESS 7
         Il-proċedura biex jiġi ddeterminat ir-raġġ tal-kurvatura “r” tal-wiċċ riflettur ta’ mera
         
            1.   
            
               Kejl
            
         
         
            1.1.   
            Tagħmir
            Jintuża “sferometru” bħal dak deskritt fl-Illustrazzjoni 1 ta’ dan l-anness li jkollu d-distanzi indikati bejn il-labra tat-traċċar tal-gauge tal-wiċċ tal-arloġġ u saqajn fissi tal-istangetta.
         
         
            1.2.   
            
               Il-punti tal-kejl
            
         
         
            1.2.1.   
            
               Ir-raġġi prinċipali tal-kurvatura għandhom jitkejlu fi tliet punti li jinsabu qrib kemm jista’ jkun f’terz, f’nofs u f’żewġ terzi tad-distanza tul l-ark tal-wiċċ riflettur li jgħaddu minn ġoċ-ċentru ta’ dan il-wiċċ u paralleli mas-segment b, jew tal-ark li jgħaddi minn ġoċ-ċentru tal-wiċċ riflettur li jkun perpendikolari miegħu jekk dan l-ark ikun itwal.
            
         
         
            1.2.2.   
            
               Meta, minħabba d-daqs tal-wiċċ riflettur, ikun impossibbli li jinkiseb kejl fid-direzzjonijiet definiti fil-paragrafu 2.1.2.2.2. ta’ dan ir-Regolament, is-Servizzi Tekniċi responsabbli għat-testijiet jistgħu jieħdu l-kejl fil-punt imsemmi f’żewġ direzzjonijiet perpendikolari qrib kemm jista’ jkun ta’ dawk stabbiliti hawn fuq.
            
         
         
            2.   
            Kalkolu tar-raġġ tal-kurvatura “r”
            “r” espress f’mm jiġi kkalkulat mill-formola:
            
               
            Fejn:
            
                        rp1
                     
                     
                        = ir-raġġ tal-kurvatura fl-ewwel punt tal-kejl,
                     
                  
                        rp2
                     
                     
                        = ir-raġġ tal-kurvatura fit-tieni punt tal-kejl,
                     
                  
                        rp3
                     
                     
                        = ir-raġġ tal-kurvatura fit-tielet punt tal-kejl.
                     
                  
               
            
               (id-dimensjonijiet kollha huma f’millimetri)
            
         
      
   
   
      
         ANNESS 8
         Il-proċedura biex jiġu ddeterminati l-punt “H” u l-angolu effettiv tat-torso għal pożizzjonijiet bilqiegħda fil-vetturi bil-mutur (1)
         
         Appendiċi 1 - Deskrizzjoni tal-magna tridimensjonali għad-determinazzjoni tal-punt “H” (magna 3-D H)1
         
         Appendiċi 2 - Sistema ta’ referenza tridimensjonali1
         
         Appendiċi 3 - Data ta’ referenza li tikkonċerna pożizzjonijiet bilqiegħda1
         
         
            (1)  Il-proċedura hija deskritta fl-Anness 1 tar-Riżoluzzjoni Konsolidata dwar il-Kostruzzjoni tal-Vetturi (R.E.3), (dokument ECE/TRANS/WP.29/78/Rev.6). https://unece.org/transport/standards/transport/vehicle-regulations-wp29/resolutions
      
   
   
      
         ANNESS 9
         Metodi ta’ ttestjar għall-kamp viżiv ta’ wara ta’ prossimità mill-qrib
         
            1.   
            Kamp viżiv
            Ir-rekwiżiti tal-kamp viżiv definiti fil-paragrafi 15.2. ta’ dan ir-Regolament jistgħu jiġu ttestjati bil-kundizzjonijiet deskritti f’dan l-Anness.
         
         
            1.1.   
            Oġġetti ta’ ttestjar
            Kull oġġett ta’ ttestjar għandu jkun ċilindru ċirkolari dritt b’għoli ta’ 0,8 m u b’dijametru estern ta’ 0,3 m. Kull oġġett ta’ ttestjar għandu jiġi mmarkat kif ġej.
            
                        (a)
                     
                     
                        L-oġġett ta’ ttestjar għandu jkollu roqgħa mpinġija ta’ 0,15 m x 0,15 m li tista’ tiġi mċaqalqa mill-qiegħ għall-parti ta’ fuq tal-ġenb taċ-ċilindru.
                     
                  
                        (b)
                     
                     
                        Ir-roqgħa mpinġija għandha tkun ta’ kulur li jikkuntrasta kemm mal-bqija taċ-ċilindru kif ukoll mal-wiċċ tat-test.
                        
                  
         
            1.2.   
            Postijiet u orjentazzjonijiet tal-oġġett ta’ ttestjar
            Poġġi l-oġġetti ta’ ttestjar fil-postijiet speċifikati f’(a) sa (h) u murija fl-Illustrazzjoni B. Kejjel id-distanzi murija fl-Illustrazzjoni B minn oġġett ta’ ttestjar għal oġġett ta’ ttestjar ieħor jew oġġett ieħor miċ-ċentru ċilindriku (assi) tal-oġġett ta’ ttestjar kif jidher minn fuq. Kull oġġett ta’ ttestjar għandu jkun orjentat sabiex l-assi tiegħu jkun vertikali.
            
                        (a)
                     
                     
                        Poġġi l-oġġetti ta’ ttestjar A, B, u C b’tali mod li ċ-ċentri tagħhom ikunu fi pjan vertikali trasversali li jkun 0,3 m fuq wara ta’ pjan vertikali trasversali tanġenzjali mal-wiċċ ta’ wara nett tal-vettura.
                     
                  
                        (b)
                     
                     
                        Poġġi l-oġġett ta’ ttestjar B b’tali mod li ċ-ċentru tiegħu jkun fi pjan vertikali lonġitudinali li jgħaddi mil-linja taċ-ċentru lonġitudinali tal-vettura.
                     
                  
                        (c)
                     
                     
                        Poġġi l-oġġetti ta’ ttestjar D, E, u F b’tali mod li ċ-ċentri tagħhom ikunu fi pjan vertikali trasversali li jkun 1,5 m fuq wara ta’ pjan vertikali trasversali tanġenzjali mal-wiċċ ta’ wara nett tal-vettura.
                     
                  
                        (d)
                     
                     
                        Poġġi l-oġġett ta’ ttestjar E b’tali mod li ċ-ċentru tiegħu jkun fi pjan vertikali lonġitudinali li jgħaddi mil-linja taċ-ċentru lonġitudinali tal-vettura.
                     
                  
                        (e)
                     
                     
                        Poġġi l-oġġetti ta’ ttestjar G, H, u I b’tali mod li ċ-ċentri tagħhom ikunu fi pjan vertikali trasversali li jkun 3,35 m fuq wara ta’ pjan vertikali trasversali tanġenzjali mal-wiċċ ta’ wara nett tal-vettura.
                     
                  
                        (f)
                     
                     
                        Poġġi l-oġġett ta’ ttestjar H b’tali mod li ċ-ċentru tiegħu jkun fi pjan vertikali lonġitudinali li jgħaddi mil-linja taċ-ċentru lonġitudinali tal-vettura.
                     
                  
                        (g)
                     
                     
                        Poġġi l-oġġetti ta’ ttestjar A, D, u G b’tali mod li l-partijiet l-aktar ta’ barra tagħhom ikunu fi pjan vertikali lonġitudinali tanġenzjali mal-wiċċ ta’ barra nett tal-vettura fuq in-naħa tax-xellug.
                     
                  
                        (h)
                     
                     
                        Poġġi l-oġġetti ta’ ttestjar C, F, u I b’tali mod li l-partijiet l-aktar ta’ barra tagħhom ikunu fi pjan vertikali lonġitudinali tanġenzjali mal-wiċċ ta’ barra nett tal-vettura fuq in-naħa tal-lemin.
                     
                  Il-mekkaniżmu tat-tqabbid mekkaniku u l-ixkafef tal-bagalji li jinsabu fuq in-naħa ta’ wara tal-vettura ma għandhomx jitqiesu.
            
               
         
         
            1.3.   
            
               Kundizzjonijiet tat-test
            
         
         
            1.3.1.   
            Dawl.
            Il-kundizzjonijiet ambjentali tad-dawl li fihom isir l-ittestjar jikkonsistu f’dawl li jitqassam b’mod ugwali minn fuq u li huwa ta’ intensità ta’ bejn 7 000 lux u 10 000 lux, kif imkejjel fiċ-ċentru tal-wiċċ estern tas-saqaf tal-vettura.
         
         
            1.3.2.   
            Temperatura.
            It-temperatura ġewwa l-vettura matul it-test hija kwalunkwe temperatura bejn 15 °C u 25 °C,
         
         
            1.3.3.   
            
               Kundizzjonijiet tal-vettura.
            
         
         
            1.3.3.1.   
            Tajers.
            It-tajers tal-vettura huma ssettjati għall-pressjoni tal-inflazzjoni kiesħa rakkomandata mill-manifattur tal-vettura.
         
         
            1.3.3.2.   
            Tagħbija tal-vettura.
            Il-vettura hija fi stat ta’ tħaddim kif definit fir-Riżoluzzjoni konsolidata dwar il-Kostruzzjoni tal-vetturi (R.E.3) (ECE/TRANS/WP.29/78/Rev.6, paragrafu 2.2.5.4.)
         
         
            1.3.3.3.   
            Sospensjoni aġġustabbli
            Jekk il-vettura tkun mgħammra b’sistema ta’ sospensjoni aġġustabbli, din għandha tiġi ssettjata għall-agħar kundizzjoni.
         
         
            1.3.3.4.   
            Bokkaport ta’ wara u għotjien tal-bagoll.
            Jekk il-vettura tkun mgħammra b’tailgate jew b’bieba tal-bagoll, dawn jingħalqu u jinqaflu fil-kundizzjoni tal-vettura operattiva normali tagħhom.
         
         
            1.4.   
            Proċedura tat-test
            Il-viżibbiltà ta’ kull arblu għandha tiġi ttestjata individwalment.
            B’mod fakultattiv, ringiela waħda tista’ tiġi ttestjata fl-istess ħin. Wara l-identifikazzjoni b’suċċess tal-arblu, l-arblu jista’ jitneħħa.
            L-arbli tal-ewwel ringiela (A, B, C) jistgħu jdawru d-direzzjoni sabiex ikunu jistgħu juru r-roqgħa mpinġija kemm jista’ jkun.
         
         
            2.   
            
               Prontezza tas-sistema
            
         
         
            2.1.   
            Kundizzjonijiet tat-test
            
                        (a)
                     
                     
                        Il-vettura għandha titħalla pparkjata fi status ta’ pparkjar sakemm jiġi żgurat li s-sistemi elettroniċi kollha jiġu diżattivati; jew għal minimu ta’ 30 minuta.
                     
                  
                        (b)
                     
                     
                        Huwa permissibbli li l-persuna jew it-tagħmir tat-test ikunu diġà jinsabu fil-vettura.
                     
                  
                        (c)
                     
                     
                        Kun ċert li s-selettur tal-gerijiet tal-vettura jkun f’ger newtrali jew f’ger għall-mixi ’l quddiem.
                     
                  
                        (d)
                     
                     
                        It-test jista’ jibda bil-ftuħ tal-bieba tas-sewwieq. Ladarba tinfetaħ il-bieba, din għandha terġa’ tingħalaq.
                     
                  
         
            2.2.   
            Proċedura tat-test
            
                        (a)
                     
                     
                        Qiegħed il-vettura fil-modalità attiva. Din l-azzjoni għandha tagħti bidu għall-ewwel timer.
                     
                  
                        (b)
                     
                     
                        Stenna tal-inqas 6 sek
                     
                  
                        (c)
                     
                     
                        Ibda l-avveniment ta’ rivers billi tagħżel il-modalità tar-rivers. Jekk ma jkunx possibbli li l-vettura titqiegħed fil-modalità tar-rivers 6 sek wara li titqiegħed fil-modalità attiva, l-avveniment ta’ rivers għandu jinbeda malli jkun teknikament possibbli.
                     
                  
                        (d)
                     
                     
                        Agħti bidu għat-tieni timer, f’konformità mal-ispeċifikazzjoni tal-manifattur u mhux aktar tard minn meta tkun applikata l-modalità tar-rivers jew minn meta jiddaħħal il-ger tar-rivers.
                     
                  
                        (e)
                     
                     
                        Irreġistra l-ħin tar-rispons fuq it-tieni timer sakemm il-viżjoni ta’ wara tkun kompletament viżibbli fuq id-displej.
                     
                  
         
            3.   
            
               Daqs tal-oġġett
            
         
         
            3.1.   
            Punt ta’ referenza tat-test.
            Ikseb il-punt ta’ referenza tat-test billi tuża l-proċedura li ġejja.
            
                        (a)
                     
                     
                        Sib iċ-ċentru tal-punt tan-nofs tal-għajn tħares ’il quddiem (Mf) muri fl-Illustrazzjoni C sabiex ikun 635 mm vertikalment ’il fuq mill-punt H (H) u 96 mm lura mill-punt H.
                     
                  
                        (b)
                     
                     
                        Sib iċ-ċentru tal-ġog tar-ras/għonq (J) muri fl-Illustrazzjoni C sabiex dan ikun 100 mm lura minn Mf u 588 mm vertikalment ’il fuq mill-punt H. Fil-każ li ċ-ċentru tal-ġog tar-ras/tal-għonq (J) ma jkunx kompatibbli għall-konfigurazzjoni tas-sit tal-vettura, aġġusta s-sit tas-sewwieq għall-punt tan-nofs tal-medda ta’ aġġustament lonġitudinali. Jekk is-sit ma jkunx jista’ jiġi aġġustat għall-punt tan-nofs ta’ aġġustament lonġitudinali, għandha tintuża l-eqreb pożizzjoni ta’ aġġustament għan-naħa ta’ wara tal-punt tan-nofs.
                     
                  
                        (c)
                     
                     
                        Pinġi linja orizzontali immaġinarja bejn Mf u punt vertikalment ’il fuq minn J, definit bħala J2.
                     
                  
                        (d)
                     
                     
                        Dawwar il-linja immaġinarja madwar J2 fid-direzzjoni tal-immaġni fir-retroviżur sakemm id-distanza tal-linja dritta bejn Mf u ċ-ċentru tad-displej użat biex tiġi ppreżentata l-immaġni fir-retroviżur meħtieġa f’dan l-istandard tilħaq l-iqsar valur possibbli.
                     
                  
                        (e)
                     
                     
                        Iddefinixxi dan il-post ġdid u mdawwar ta’ Mf bħala Mr (punt tan-nofs tal-għajn imdawra).
                     
                  
         
            3.1.   
            Il-proċedura tal-kejl.
            
                        (a)
                     
                     
                        Sib kamera b’format ta’ 35 mm jew akbar, kamera b’vidjo, jew ekwivalenti diġitali b’tali mod li ċ-ċentru tal-pjan tal-immaġni tal-kamera jkun jinsab fuq Mr u l-lenti tal-kamera tkun diretta lejn iċ-ċentru tal-immaġni fir-retroviżur fuq id-displej.
                     
                  
                        (b)
                     
                     
                        Waħħal riga fil-bażi tal-immaġni fir-retroviżur f’orjentazzjoni perpendikolari ma’ linja taċ-ċentru taċ-ċilindru tal-oġġett ta’ ttestjar. Jekk l-ilqugħ protettivi tar-ras tal-vettura jostakolaw l-viżjoni tal-kamera tad-displej, dawn jistgħu jiġu aġġustati jew jitneħħew.
                     
                  
                        (c)
                     
                     
                        Ħu ritratt tal-immaġni tad-displej viżiv bir-riga inkluża fil-qafas u l-immaġni fir-retroviżur murija.
                     
                  
         
            3.2.   
            Estrazzjoni tad-data fotografika.
            
                        (a)
                     
                     
                        Billi tuża r-ritratt, kejjel it-tul apparenti, ta’ sezzjoni ddelinjata ta’ 50 mm tar-riga fir-ritratt, tul ix-xifer tar-riga, l-eqreb għall-immaġni fir-retroviżur u f’punt qrib iċ-ċentru orizzontali tal-immaġni fir-retroviżur.
                     
                  
                        (b)
                     
                     
                        Bl-użu tar-ritratt, kejjel il-wisa’ orizzontali tal-faxxa kkulurita fil-porzjon ta’ fuq ta’ kull wieħed mit-tliet oġġetti ta’ ttestjar li jinsabu fil-pożizzjonijiet G, H, u I fl-Illustrazzjoni B.
                     
                  
                        (c)
                     
                     
                        Iddefinixxi l-wisgħat orizzontali mkejla tal-faxex ikkuluriti tat-tliet oġġetti ta’ ttestjar bħala dG, dH, u dI.
                     
                  
         
            3.3.   
            Ksib tal-fattur ta’ skalar.
            Billi tuża t-tul apparenti tal-porzjon ta’ 50 mm tar-riga kif jidher fir-ritratt, aqsam dan it-tul apparenti b’50 mm biex tikseb fattur ta’ skalar. Iddefinixxi dan il-fattur ta’ skalar bħala skala.
         
         
            3.4.   
            Determinazzjoni tad-distanza ta’ osservazzjoni.
            Iddetermina d-distanza attwali mill-post tal-punt tan-nofs tal-għajn imdawra (Mr) għaċ-ċentru tal-immaġni fir-retroviżur. Iddefinixxi din id-distanza ta’ osservazzjoni bħala aeye.
         
         
            3.5.   
            Kalkolu tal-angolu viżiv li jiġi kopert mill-oġġetti ta’ ttestjar.
            Uża l-ekwazzjoni li ġejja biex tikkalkula l-angoli viżivi koperti:
            
               
            fejn i jista’ jieħu l-valur ta’ jew l-oġġett ta’ ttestjar G, H, jew I, u l-arcsine jiġi kkalkulat f’unitajiet ta’ gradi.
            
               
         
      
   
   
      
         ANNESS 10
         Metodi ta’ ttestjar għas-sistemi ta’ detezzjoni
         
            1.   
            Detezzjoni ta’ żona orizzontali ta’ wara
            Is-sistemi ta’ twissija akustiċi għandhom jgħaddu mit-test kif speċifikat fil-paragrafu 1.3.1. f’dan l-Anness. Madankollu, jekk is-sistemi ta’ twissija akustiċi jgħaddu mit-test kif speċifikat fil-paragrafu 1.4. f’dan l-Anness, it-test kif speċifikat fil-paragrafu 1.3.1. f’dan l-Anness għandu jitqies li jkun tlesta b’suċċess.
         
         
            1.1.   
            Kundizzjonijiet tat-test
            L-oġġett ta’ ttestjar għandu jkun skont il-paragrafu 7.1. ta’ ISO 17386:2010. Matul l-ittestjar, il-veloċità tar-riħ ma għandhiex taqbeż il-1 m/s. It-temperatura għandha tkun 20 ± 5 °C u l-umdità għandha tkun 60 ± 25 fil-mija. Ma għandu jkun hemm l-ebda xita jew borra. It-test għandu jitwettaq fuq superfiċje lixxa u xotta tal-asfalt jew tal-konkrit. It-test ma għandux jiġi affettwat mir-riflessjoni tal-mewġ tal-ħoss jew mill-mewġ elettromanjetiku minn kwalunkwe ħajt, tagħmir awżiljarju tal-ittestjar jew kwalunkwe oġġett ieħor fl-ambjent.
         
         
            1.2.   
            Preparazzjoni tat-test
            Għandu jintuża oġġett ta’ ttestjar wieħed. Id-distanza mix-xifer ta’ wara għall-oġġett ta’ ttestjar u l-pożizzjoni tal-oġġett ta’ ttestjar jintgħażlu mill-manifattur biex tiġi żgurata d-detezzjoni tal-oġġett ta’ ttestjar. L-oġġett ta’ ttestjar għandu jkun jinsab fil-grilji li jistgħu jiġu identifikati fi ħdan iż-żona orizzontali ta’ wara f’1.3.1. ta’ dan l-anness. Il-vettura tat-test fl-istat inizjali għandu jkollha s-sistema ta’ detezzjoni fl-istat attivat, li tiġi ddikjarata [mill-manifattur JEW fil-manwal tas-sid] u għandha tkun fil-kundizzjoni tal-ipparkjar. Hawnhekk, il-kundizzjoni tal-ipparkjar tfisser li l-pożizzjoni P (ipparkjar) tintgħażel fil-każ ta’ vetturi mgħammra bi trażmissjonijiet awtomatiċi, filwaqt li tfisser li jintgħażel il-ger newtrali u li l-brejk tal-parking jiġi attivat fil-każ ta’ vetturi mgħammra bi trażmissjoni manwali.
         
         
            1.3.   
            
               Metodu ta’ ttestjar
            
         
         
            1.3.1.   
            Kamp ta’ detezzjoni
            Id-distanza massima tad-detezzjoni fil-paragrafi 5.4.2. u 5.4.3. ta’ ISO 17386:2010 għandha tkun 1,0 m (Klassi R2). Il-wisa’ tar-rettangolu, w_r, hija ugwali għall-wisa’ tal-vettura, imkejla tul il-fus ta’ wara. Id-dimensjonijiet għandhom jiġu aġġustati għall-eqreb 0,1 m. L-illustrazzjoni ta’ hawn taħt tagħti eżempji ta’ w_r differenti. (Illustrazzjoni 1 u 2).
            
               
            
               
         
         
            1.3.2.   
            Rata minima ta’ detezzjoni
            Ir-rata minima ta’ detezzjoni meħtieġa għaż-żona orizzontali ta’ wara għandha tkun kif ġej:
            
                        (a)
                     
                     
                        90 fil-mija għal A1 kif definit fil-paragrafu 5.4.3. ta’ ISO 17386:2010;
                     
                  
                        (b)
                     
                     
                        87 fil-mija għall-medda ta’ wara-2 f’A2 kif definit fil-paragrafu 5.4.3. ta’ ISO 17386:2010.
                     
                  Ma għandu jkun hemm l-ebda toqba mhux identifikata akbar minn kaxxa li tikkonsisti minn grilji ta’ daqs ta’ żewġ kaxxi b’żewġ kaxxi.
            Hawnhekk, il-proċeduri tat-test taż-żona orizzontali ta’ wara għandhom ikunu skont il-paragrafu 7.3. ta’ ISO 17386:2010.
            Meta t-twissija tiġi pprovduta għal aktar minn 5 sekondi b’mod kontinwu, jitqies li l-oġġett ta’ ttestjar ikun ġie identifikat. It-test ta’ detezzjoni għandu jsir darba għal kull oġġett ta’ ttestjar. Madankollu, jekk ikun meħtieġ, skont il-ftehim tas-Servizz Tekniku u tal-manifattur, jista’ jitqies li l-oġġett ta’ ttestjar ikun ġie identifikat f’każ li t-twissijiet jiġu pprovduti f’4 testijiet minn 5.
         
         
            1.4.   
            
               Metodu tat-test alternattiv (simplifikat)
            
         
         
            1.4.1.   
            Kamp ta’ detezzjoni
            Iż-żoni ta’ monitoraġġ huma l-għaxar punti murija fl-Illustrazzjoni 3 hawn taħt fiż-żona ta’ monitoraġġ tal-paragrafu 1.3.1.
            
               
         
         
            1.4.2.   
            Rata minima ta’ detezzjoni
            Ir-rata minima ta’ detezzjoni meħtieġa għaż-żona ta’ għaxar punti għandha tkun ta’ 100 %.
            Meta t-twissija tiġi pprovduta għal aktar minn ħames sekondi b’mod kontinwu, jitqies li l-oġġett ta’ ttestjar ikun ġie identifikat. It-test ta’ detezzjoni għandu jsir darba għal kull oġġett ta’ ttestjar. Madankollu, jekk ikun meħtieġ, skont il-ftehim tas-Servizz Tekniku u tal-manifattur, jista’ jitqies li l-oġġett ta’ ttestjar ikun ġie identifikat f’każ li t-twissijiet jiġu pprovduti f’erba’ testijiet minn ħamsa.
         
         
            1.4.3.   
            Kapaċitajiet ta’ awtottestjar u indikazzjoni ta’ falliment
            Skont il-paragrafu 5.5. ta’ ISO 17386:2010, is-sistema għandha tipprovdi funzjonijiet ta’ awtottestjar. Din għandha tipprovdi informazzjoni dwar il-falliment tas-sistema li tikkonforma mal-paragrafu 17.2.5. ta’ dan ir-Regolament, kull meta tiġi identifikata kundizzjoni ta’ ħsara.
         
         
            2.   
            
               Ħin tar-rispons
            
         
         
            2.1.   
            Kundizzjonijiet tat-test
            
                        (a)
                     
                     
                        Il-vettura għandha titħalla pparkjata fi status ta’ pparkjar sakemm jiġi żgurat li s-sistemi elettroniċi kollha jiġu diżattivati; jew għal minimu ta’ 30 minuta.
                     
                  
                        (b)
                     
                     
                        Huwa permissibbli li l-persuna jew it-tagħmir tat-test ikunu diġà jinsabu fil-vettura.
                     
                  
                        (c)
                     
                     
                        Kun ċert li s-selettur tal-gerijiet tal-vettura jkun f’ger newtrali jew f’ger għall-mixi ’l quddiem.
                     
                  
                        (d)
                     
                     
                        It-test jista’ jibda bil-ftuħ tal-bieba tas-sewwieq. Ladarba tinfetaħ il-bieba, din għandha terġa’ tingħalaq.
                     
                  
         
            2.2.   
            Proċedura tat-test
            
                        (a)
                     
                     
                        Poġġi oġġett ta’ ttestjar fil-kamp meħtieġ ta’ detezzjoni
                     
                  
                        (b)
                     
                     
                        Qiegħed il-vettura fil-modalità attiva. Din l-azzjoni għandha tagħti bidu għall-ewwel timer.
                     
                  
                        (c)
                     
                     
                        Stenna tal-inqas 6 sek
                     
                  
                        (d)
                     
                     
                        Ibda l-avveniment ta’ rivers billi tagħżel il-modalità tar-rivers. Jekk ma jkunx possibbli li l-vettura titqiegħed fil-modalità tar-rivers 6 sek wara li titqiegħed fil-modalità attiva, l-avveniment ta’ rivers għandu jinbeda malli jkun teknikament possibbli. Agħti bidu għat-tieni timer, f’konformità mal-ispeċifikazzjoni tal-manifattur u mhux aktar tard minn meta tkun applikata l-modalità tar-rivers jew minn meta jiddaħħal il-ger tar-rivers.
                     
                  
                        (e)
                     
                     
                        Irreġistra l-ħin tar-rispons fuq it-tieni timer sakemm ikun disponibbli s-sinjal ta’ informazzjoni.